Gradnja brze saobraćajnice do Golupca kreće 2020. godine - Gradjevinarstvo.rs\nRadovi na izgradnji brze saobraćajnice od auto-puta kod skretanja za Požarevac do Velikog Gradišta i Golupca počeće 2020. godine, najavila je potpredsednica vlade i ministarka građevine Zorana Mihajlović.\n- Sve građane Braničevskog okuga posebno zanima izgradnja brze sabraćajnice od auto-puta kod Požarevca do Golupca. Ta magistrala će biti jedna od nalepših u Srbiji, pošto je to i jedan od najlepših delova naše zemlje - rekla je Zorana Mihajlović novinarima i dodala da je vrednost tog projekta oko 350 miliona evra.\nDodala je da su Putevi Srbije investitor tog projekta i da to javno preduzeće već radi na tehničkoj dokumentaciji, kao i da se radi na prostornom planu.\n- Ove godine mora da bude gotova dokumentacija, a 2020. mogu da počnu radovi - poručila je Mihajlović. Takođe je istakla i da će taj auto-put biti veoma značajan ekonomski, turistički, ali i socijalno, pošto će od njega imati veliku korist građani tog dela zemllja.


Mihajlović: Elektronske građevinske dozvole od 2016. godine\nPotpredsednica vlade i ministarka građevinarstva, saobraćaja i infrastrukture Zorana Mihajlović najavila je danas da će od 1. januara početi elektronsko izdavanje građevinskih dozvola i pozvala gradove i opštine da se na vrame pripreme s obzirom da neće biti pomeranje roka.\nMihajlović:Elektronske građevinske dozvole od 2016. godine\nPredstavnici NALED-a, USAID-a i GIZ-a su poručili da će elektronske građevinske dozvole značajno ubrzati privlačenje investicija i doprineti ubrzanom razvoju lokalnih samouprava širom Srbije.\nMihajlović je na sastanku sa predstavnicima više od 100 gradova i opština u Klubu poslanika, rekla da će uvođenje elektronskih građevinski dozvola biti nastavak primene Zakona o planiranju i izgradnji što će dodatno poboljšati mesto Srbije na listi Svetske banke u uslovima poslovanja.\n- Zakon o planiranju i izgradnji je zaživao i gradovi i opštine za manje od mesec dana izdaju građevinske dozvole - rekla je Mihajlović dodajući da je to bio prvi korak i da sada loknalne samouprave treba da uvedu i elektronske građevinske dozvole.\nOna je pozvala gradove i opštine da na vreme donesu plansku dokumentaciju koja je neophodna za uspešnu primenu elektronskih dozvola.\nMihajlović je, takođe, preporučila gradovima i opštinama da obezbede građevinske inspektore s obzirom da pojedine nemaju nijednog inspektora za gradjevinarstvo, kao i da mogu da ih pronadju medju postojećim zaposlenima u opštini i komunalnim preduzećema tako što će ih obučiti za posao gradjevinskih inspektora.\nČadež: Javna preduzeća više ne smeju biti problem, već izvor rasta\nPredsednik Privredne komore Srbije Marko Ccadež ocenio je da je reforma javnih preduzeća od presudnog značaja za prevazilaženje nasleđenih teškoća, kao i za dalji održivi rast i razvoj srpske ekonomije.\nEPS godišnje gubi 80 miliona evra zbog krađe struje\nElektroprivredi Srbije (EPS) neophodna su investiciona ulaganja kako bi se smanjili ukupni gubici električne energije, koji godišnje iznose oko 4,5 milijardi kilovat-sati, ili 15 odsto od ukupno isporučene struje, a samo na krađi struje EPS godišnje gubi oko 80 miliona evra.\n"Srpski fića" kreće na vreme, uprkos slaboj prodaji u SAD


DEČJI KARNEVAL NA TRGU SLOBODE: Predstavljene raznobojne maske uz podršku vaspitača – Zrenjanin\nDEČJI KARNEVAL NA TRGU SLOBODE: Predstavljene raznobojne maske uz podršku vaspitača\nKarnevalskom bajalicom protiv „smorova i loših stvorova” otvoren je današnji dečji karneval, gde su deca iz gotovo svih vrtića sa teritorije Grada Zrenjanina učestvovala predstavljajući svoje maske i tačke koje su pripremali sa svojim vaspitačicama. Ovaj događaj, koji je trebalo da se održi prošle nedelje, a koji je zbog lošeg vremena odložen za danas, organizovala je Predškolska ustanova u okviru Dečje nedelje pod motom „Gradimo mostove među generacijama-za radost svakog deteta“.\nOkupljanje učesnika dečjeg festivala bilo je na Trgu dr Zorana Đinđića, a zatim je povorka mališana, obučenih u šarolike i maštovite kostime, u pratnji vaspitača krenula ka Trgu slobode gde se održala pripredba u okviru koje su deca iz vrtića izveli svoje programske tačke.\nOkupljenima se obratio direktor Predškolske ustanove Vladimir Petrović koji je poželeo deci da što duže uživaju u dečjoj igri, mašti i kreativnosti, a da će se ova ustanova truditi da svaki dan bude posvećen deci. Duško Radišić, pomoćnik gradonačelnika, takođe se obratio okupljenima i pohvalio se da je Zrenjanin jedan od retkih gradova koji upisuje svu decu koja se prijave u Predškolsku ustanovu, najavio izgradnju dva vrtića u narednom periodu te poželeo mališanima da što duže uživaju u detinjstvu, igri i boravku u svojim vrtićima.\n← U TARAŠU, NA BIO FARMI „ŠOKŠIĆ” O NEBANKARSKIM FINANSIJSKIM INSTITUCIJAMA\nOBELEŽEN 4. OKTOBAR, DAN OSLOBOĐENjA NOVOG BEČEJA →


Blace Arhive - Srbija Vesti\nOpština Blace bira najboljeg proizvođača šljiva i rakije šljivovice\nOpština Blace uputila je poziv pojedincima i preduzećima da se prijave za izbor najuspešnijeg proizvođača šljiva, najboljeg šljivika i najbolju „šljivovicu“ na tradicionalnim „Danima šljive 2022.“ koja će u avgustu biti održana u tom mestu. Kako su kazali agenciji Beta u toj lokalnoj samoupravi, jedini uslov za pojedince i preduzeća je da se bave poljoprivrednom […]\nU Blacu počinje izgradnja postrojenje za preradu otpadnih voda u vrednosti 5,2 miliona evra\nU Blacu počinje izgradnja postrojenja za preradu otpadnih voda u okviru projekta finansiranog iz EU fondova IPA-2017, u vrednosti od 5,2 miliona evra, saznaje agencija Beta u JKP „Blace“. Biće izgrađen kolektor za upotrebljenu atmosfersku vodu dužine 8.000 metara, od čega će 3.800 metara mreže biti rekonstruisano, a 4.650 metera novoizgrađeno. „Projekat koji se odnosi […]\nPaketi sa hranom za socijalno ugrožene i penzionere sa malim primanjima u Blacu\nLokalna vlast u Blacu odlučila je da socijalno ugroženim stanovnicima te opštine dodeli pomoć u osnovnim životnim namirnicama i sredstvima za higijenu. Kako je rečeno agenciji Beta u toj lokalnoj samoupravi, pravo na pomoć imaju penzioneri sa primanjima manjim od 20.000 dinara, korisnici socijalne pomoći, stariji od 65 godina koji nemaju primanja i svi gradjani […]\nAgroJug 1.043 emisija: Opština Blace ima 3 miliona stabala šljive, a samo 16% se tamo i preradi <i class="fa fa-video-camera" aria-hidden="true"></i>\nPosle briljantno održanog predavanja na Sajmu turizma u Kragujevcu, razgovarali smo sa Prof. dr Dragom Cvijanovićem, dekanom Fakulteta za hotelijerstvo i turizam iz Vrnjačke Banje. Saznajte šta je to što traži korisnik ruralnog turizma na našim prostorima i šta treba da popravimo. Sa predsednikom opštine Aleksinac Daliborom Radičevićem, govorimo o povećanju budžeta za poljoprivredu u […]


Otvoren Međunarodni sajam knjiga u Minsku - Ministarstvo kulture i informisanja\nOtvoren Međunarodni sajam knjiga u Minsku\nMeđunarodni sajam knjiga u Minsku, 25. po redu, na kojem je Srbija počasni gost svečano je otvoren u glavnom gradu Belorusije i trajaće do 4. marta.\nDržavni sekretar u Ministarstvu kulture i informisanja Aleksandar Gajović je na otvaranju ove manifestacije ocenio da su kultura i knjiga, kao njen ključni segment, oduvek predstavljali najčvršći temelj i most prijateljstva između dve zemlje.\n„Republiku Srbiju i Belorusiju povezuje mnogo toga, a na vrhu te saradnje i međusobnog razumevanja je svakako kultura i njegovo veličanstvo - knjiga“, istakao je Gajović izrazivši uverenje da će 25. Međunarodni sajam knjiga unaprediti kulturnu saradnju između dve države.\nSajamski štand Srbije je u znaku izložbe Narodne biblioteke Srbije "Srpska književnost u Prvom svetskom ratu" autora Nade Mirkov-Bogdanović i Milene Đorđijević, a prati je katalog na srpskom i beloruskom jeziku.\nPredstavljen je i deo izdavačke produkcije kroz kapitalna i vredna izdanja Narodne biblioteke Srbije i drugih domaćih izdavača.\nZa programsku realizaciju nastupa Srbije na ovoj svetkovini knjige bila je zadužena upravo Narodna biblioteka Srbije koja danas slavi svoj dan. Državni sekretar Gajović je ovom prilikom Narodnoj bilioteci Srbije čestitao rođendan i izrazio nadu „da će i nadalje neumorno da kreira lepu sliku o Republici Srbiji, kako onu u domovini, tako i u čitavom svetu“.\nKnjiževnu scenu Srbije predstavljaju književnici Zlata Kocić, Goran Petrović i Branko Stevanović, a posetiocima sajma na raspolaganju je odgovarajući leksikon pisaca pod nazivom "Pisci iz Srbije", na srpskom i ruskom jeziku.\nDomaći pisci učestvovaće u pratećem Međunarodnom književnom simpozijumu "Pisac i vreme", u okviru kojeg će danas biti održano "Srpsko književno veče".\nZnačajan doprinos predstavljanju srpskog jezika, književnosti i kulture na Sajmu knjiga u Minsku kroz seriju predavanja daće Ivan Čarota, istaknuti beloruski slavista, šef Katedre slovenske književnosti Beloruskog državnog univerziteta u Minsku i član Srpske akademije nauka i umetnosti.\nDržavni sekretar Gajović se tokom svoje posete Minsku susreo sa ministrom informisanja Republike Belorusije Aleksandrom Karljukevičem, a posetio je i zdanje Narodne biblioteke Belorusije gde ga je primio upravnik te ustanove Roman Motuljski.\nGajović se sastao i sa generalnim direktorom najveće izdavačke kuće u Belorusiji „Zvezda“ Pavelom Suhorukovim, koja izdaje dnevne novine, magazine, stručne časopise i drugu literaturu, kao i sa Aleksandrom Vaškevičem, direktorom knjižarskog lanca Belknjiga.\nTokom svoje posete državni sekretar je posetio jednu od mnogobrojnih knjižara Belknjiga i Muzej Velikog otadžbinskog rata u Minsku.


Vlada CG: Đukanović bi da sa sebe skine odgovornost\nTanjug 4. februara 2021. 10:23\nPODGORICA – Vlada Crne Gore oštro je danas kritikovala predsednika Mila Đukanovića, koji, kako ističu, očigledno smatra da bi sebe trebalo da amnestira odgovornosti u slučaju nabavke vakcina, što jasno govori o njegovom odnosu prema građanima.\nKabinet Đukanovića saopštio je juče da predsednik ni na koji način nije mogao biti uključen u proces nabavke vakcine, jer to nije njegova ustavna nadležnost, kao i da je aktuelna vlada odbila donacije koje je on obezbedio zahvaljujući dobroj saradnji sa međunarodnim partnerima.\nIz vlade, međutim, ukazuju da svaka donacija, fizičkih ili pravnih lica, direktno ugrožava pregovore sa proizvođačima vakcine.\nIz vlade poručuju da u situaciji pandemije, a to se, kažu, može videti u celom svetu, ne bi trebalo da bude primarno važna podela nadležnosti, već se u aktivnost borbe za očuvanje zdravlja građana, pored resornih ministarstava, uključuju predsednici država, monarsi i celokupni raspoloživi administrativni, ljudski, finansijski i ostali kapaciteti i autoriteti.\nĐukanović, ističu, očigledno smatra da sebe treba da amnestira te odgovornosti, što jasno govori o njegovom odnosu prema građanima.\nU vladinom saopštenju, koje prenose podgorički mediji, konstatuje se da su prethodnoj vlasti „na čijem čelu su bili Đukanovićevi partijski saborci, svi drugi lični i partijski poslovi bili preči od javnog interesa i zdravlja građana“.\n„Dovedeni smo u situaciju da vraćamo zemlju sa ruba ambisa i zdravstvene katastrofe“, navodi se u saopštenju i dodaje da je apsolutno neprihvatljiva „krajnja neodgovornost“ prethodne vlasti to što u njenom mandatu nije započet nijedan bilateralni pregovor za nabavku vakcine, a nije uplaćena ni garancija za KOVAKS inicijativu.\nIstiču i da na sreću „ne zavisi od Đukanovića, niti bilo kog drugog pojedinca“, a vlada će, kažu, učiniti sve da ispravi greške koje su pravili njihovi prethodnici.


OPTUŽIO DOBITNIKA NOBELOVE NAGRADE ZA MIR! Maduro: Iza pokušaja atentata stoji bivši kolumbijski predsjednik - GlobalCir\nPredsjednik Venecuele Nikolas Maduro je saopštio da je bivši predsjednik Kolumbije Huan Manuel Santos dao naređenje da se pripremi teroristički napad na njega, javila je televizija VTV.\nNalog za ubistvo venecuelanskog lidera je dobio opozicioni lider Hulio Borhes, navodi Maduro. On je bio i jedan od onih koji su „pokrenuli mehanizam za realizaciju ubistva“, dodao je Maduro. Sam Borhes koji se nalazi u Kaliforniji ranije je nazvao atentat na Madura „farsom“. Po njegovim riječima, incident je bio inceniran i trebao je da bude povod za progon neistomišljenika predsjednika.\nPokušaj atentata na Madura uz pomoć dronova napunjenih eksplozivom je bio izveden 5. augusta za vrijeme govora predsjednika u Karakasu. Organizatori napada — grupa „Flanelski vojnici“ obećala je da će opet pokušati napad na šefa države.\nHuan Manuel Santos je 2016. godine dobio Nobelovu nagradu za mir „zbog napora na prekinu građanskog rata koji u toj zemlji traje već pola vijeka”.


Od danas u Srbiji na raspolaganju 5 vrsta vakcina! – Objektivni\nPočetna/Društvo/Od danas u Srbiji na raspolaganju 5 vrsta vakcina!\nOd danas u Srbiji na raspolaganju 5 vrsta vakcina!\n0 52 2 minut ranije\nPet različitih vrsta vakcina je trenutno na raspolaganju građanima Srbije. Prema zvaničnim informacijama, poslednjih dana je nešto veći broj i onih građana koji primaju prvu dozu.\nVakcina protiv kovida 19 ima dovoljno i građani mogu da prime sve tri doze bez problema. Za sada ne postoji ništa sporno oko njihove nabavke. Gradski zavod za javno zdravlje ima plan imunizacije za sve punktove u gradu i svaka nabavka se planira na osnovu potrošnje u prethodnom periodu, pišu Novosti.\nDoktor Zoran Bekić, direktor Doma zdravlja Savski venac kaže da se poručivanje vakcina, planira na osnovu potrošnje u prethodnih sedam dana.\n„Poručujemo od strane Gradskog zavoda za javno zdravlje. U kontaktu su svi domovi javnog zdravlja, kao i Gradski zavod za javno zdravlje. Do sada nije bilo nikakvih spornih stvari u nabavci“, kaže Bekić.\nSugrađane interesuje da li ima vakcine „Astra Zeneka“ i na kojim punktovima može da se primi – ima je. Zbog slabijeg interesovanja građana za ovom vakcinom i načina njenog pakovanja, može se naći na većim punktovima, trenutno samo na Beogradskom sajmu.\n„Kada se otvori bočica, tada treba imati deset građana koji treba da je prime. Zbog toga se aplikacija ‘Astra Zeneke’ sprovodi na ograničenom broju punktova. Daje se posle 12 nedelja, a imunizacija trećom dozom se daje pet meseci od primanje druge doze“, objašnjava Bekić.\nVakcine se čuvaju u skladu sa uslovima koje propisuje proizvođač, većina se skladišti u frižideru na temperaturi između dva i osam stepeni, ali je za neke neophodna i mnogo niža temperatura. Obični frižideri ne mogu stalno održavati ravnomernu temperaturu, pa su za ove dragocene proizvode potrebni specijalizovani medicinski frižideri.\n„Nemaju potrebe da se opterećuju građani Srbije. Apsolutno postoje sva propisana mesta u svim punktovima za imunizaciju, dok se na primer na ‘Torlaku’ čuvaju vakcine za duži period“, navodi Bekić.\nKada se daje buster, a kada treća doza\nU Institutu za javno zdravlje „Dr Milan Jovanović Batut“ kažu da se buster doza daje u zavisnosti od toga koju su vakcinu i revakcinu građani prethodno primili.\nDaje se pet meseci od druge doze osobama koje su vakcinisane „Fajzerovom“, „Astra Zenekinom“ vakcinom i „Sputnjikom V“, a posle četiri meseca osobama koje su primile dve doze.\n„Sinofarmove“ vakcine i najmanje pet meseci od davanja dodatne, treće doze, kod osoba sa urođenim ili stečenim oslabljenim imunitetom.\nStručnjaci napominju da termin treća doza, koju primaju osobe sa oslabljenim imunitetom, najmanje 28 dana posle druge, ne treba izjednačavati sa buster dozom, koja se daje posle šest meseci.\nPre nekoliko dana u Institut „Torlak“ stiglo je više od 200.000 doza vakcine kompanije „Moderna“, koje je Srbiji donirala Poljska, tako da je građanima Srbije trenutno na raspolaganju pet različitih vakcina.


Honda ADV 350 spremna za evropsko tržište - Moto Berza\nHonda je 2015. otvorila novo poglavlje u segmentu krosover avanturističkih skutera, lansiranjem svog X-ADV. Sada se čini da će japanski gigant pokušati da ostavi isti utisak u segmentu skutera srednje veličine i to modelom koji bi trebalo da nosi naziv ADV 350.\nTakvo ime stoji u zvaničnim dokumentima koje je magazin “Motorrad” našao u Nemačkoj. Oni potvrđuju postojanje motocikla po imenu ADV 350.\nMeđutim, pomenuti dokumenti ne otkrivaju puno toga.\nSam naziv ADV 350 je Honda zaštitila još sredinom leta ove godine, a mada nema indicija kada nas očekuje dolazak novog modela, čini se da nećemo dugo na to čekati. Naime, EICMA salon je tu iza ugla, a skuteri ovakve veličine su izuzetno popularni na Starom kontinentu. Upravo zbog toga ne treba da nas začudi ako premijera ovog modela bude krajem novembra u Milanu.\nŠto se stila tiče, novi model bi mogao da liči na ADV 150, dvotočkaš prisutan na azijskom tržištu. Kada je reč o specifikacijama, one ne bi trebalo mnogo da se razlikuju od onoga što trenutno nudi Forza 350. To znači oko 180-200 kg težine, oko 28 KS i 30 Nm obrtnog momenta. Kako agregat Forze već ispunjava Euro5 emisione standarde, nema razloga da Honda troši dodatni novac na razvoj neke nove jedinice.\nŠto se cene tiče, možemo samo da nagađamo koliko bi ADV 350 mogao da košta.\nZa sve odgovore treba sačekati EICMA salon u novembru, kada ćemo i znati hoće li među premijerama biti i ADV 350.


Vi ste ovde: Početak KURSEVI Kursevi računara Microsoft Excel\nObjavljeno petak, 19 april 2013 10:02\nProgram za tabelarna izračunavanja. Jednom generisani odnosi u tabelama se brzo i lako transformišu prema potrebama korisnika. Program je izuzetan za poslovne kalkulacije, statističke obrade, vođenje preduzeća, baze podataka... Program se lako može implementirati i u druge korisničke aplikacije. Upravljajte Vašim resursima, koristite eksplicitne izveštaje i grafikone i vladajte tokovima informacija i materijala. Ovo je jedan od najznačajnijih programa Office paketa. Podaci se mogu grafički prikazati i odštampati što predstavlja značajnu stavku programa za tablične proračune. Excel se može koristiti za jednostavne stvari poput rasporeda časova, izradu različitih vrsta spiskova ili unosa običnog teksta popu recepta, ali i za zahtevnije potrebe poput vođenja evidencije o tekućem računu troškovima, izrade predračuna , obračun ličnih dohodaka...…\nKurs traje 20 časova


Bezbjednost u saobraćaju – Alfa Centar\nBezbjednost u saobraćajualfacentar2019-05-07T10:41:04+00:00\nOsnovni pokazatelji stanja bezbjednosti drumskog saobraćaja na određenom području su saobraćajne nezgode i nastradala lica u saobraćajnim nezgodama. Prema podacima Svjetske zdravstvene organizacije, u saobraćajnim nezgodama svake godine pogine oko 1,5 miliona lica, a oko 15 miliona bude povrijeđeno. Ukoliko bi ovakav trend porasta broja saobraćajnih nezgoda nastavio u narednom periodu, procjenjuje se da će iste do 2020. godine zauzeti treće mjesto na “listi deset vodećih uzroka smrtnosti”.\nImajući u vidu da je čovjek uzrok 98% saobraćajnih nezgoda a smatrajući da je nepoznavanje i nepoštovanje saobraćajnih propisa uzrok najvećeg broja, ALFA Centar realizuje projekte i aktivnosti i kampanje čiji je cilj povećanje nivoa svijesti svih učesnika u saobraćaju o ovom problemu. Takođe, kroz kampanje javnog zastupanja nastojimo izmijeniti postojeće odluke i propise u sferi regulisanja saobraćaja u Nikšiću. Smatramo da je edukacija mladih presudan factor za stvaranje generacije svjesnih i savjesnih građana koji će biti odgovorni učesnici u saobraćaja.\nU svrhe promocije bezbjednosti saobraćaja, ustanovljen je i prvi i jedini sajt o ovoj temi u Crnoj Gori www.uspori.me


Ombudsmani za ljudska prava: U institucijama FBiH zaposleno 2,55 odsto Srba – Mapiraj.ba\nOmbudsmani za ljudska prava: U institucijama FBiH zaposleno 2,55 odsto Srba\nJuly 22, 2020 August 18, 2020 Milica\nU organima i institucijama na nivou Federacije BiH na kraju septembra prošle godine bilo je zaposleno 3.806 lica od kojih je 97 ili 2,55 odsto Srba, navodi se u Specijalnom izvještaju Institucije ombudsmana za ljudska prava BiH.\nU izvještaju se ističe da je od ukupnog broja zaposlenih Srba u organima i institucijama u FBiH, njih šest na rukovodećem položaju, kao i da strukturu zaposlenih instituciji Ombudsmana nisu dostavili Vlada FBiH, njena Kancelarija za zakonodavstvo, te federalno Ministarstvo razvoja, preduzetništva i obrta, kao i federalno Ministarstvo poljoprivrede, vodoprivrede i šumarstva.\nU institucijama, upravnim organizacijama i regulatornim tijelima Kantona Sarajevo ukupno je zaposleno 796 lica, od kojih je 15 ili 1,88 odsto Srba, od kojih su tri na rukovodećim pozicijama.\nU izvještaju se navodi da strukturu zaposlenih u sarajevskom kantonu nisu dostavili Ministarstvo pravde i uprave, Ministarstvo za obrazovanje, nauku i mlade, Uprava za geodetske i imovinsko-pravne poslove, Uprava za stambena pitanja, Uprava za šumarstvo, Zavod za izgradnju Kantona Sarajevo, Zavod za planiranje razvoja Kantona, te Kantonalno pravobranilaštvo.\nOd 281 zaposlenog lica u institucijama Zapadnohercegovačkog kantona, nema nijednog zaposlenog Srbina, odnosno svi zaposleni su Hrvati, dok tražene podatke o strukturi zaposlenih nisu dostavili Ministarstvo prostornog uređenja, građenja i zaštite životne sredine, Ministarstvo boraca, te Kantonalni arhiv i Zavod za javno zdravstvo.\nU institucijama, upravnim organizacijama i regulatornim tijelima u Bosansko-podrinjskom kantonu ukupno je zaposleno 173 lica, od kojih su četiri /dva na rukovodećem mjestu/ ili 2,31 odsto srpske nacionalnosti.\nU institucijama u Hercegovačko-neretvanskom kantonu zaposleno je 373 osobe, od kojih je 15 Srba /jedan na rukovodećoj poziciji/ ili 4,02 odsto.\nOmbudsmani navode da u ovom kantonu strukturu zaposlenih nisu dostavili Skupština, te Ministarstvo finansija i Uprava za civilnu zaštitu i vatrogastvo.\nU institucijama Livanjskog kantona ukupno je zaposleno 169 lica, od kojih je osam /jedan na rukovodećem mjestu/ ili 4,7 odsto Srba, a strukturu zaposlenih nisu dostavili Ministarstvo privrede, Ministarstvo građenja, obnove, prostornog uređenja i zaštite okoline, Ministarstvo poljoprivrede, vodoprivrede i šumarstva, te Služba za odnose s javnošću.\nU institucijama Posavskog kantona zaposlen je jedan Srbin, što predstavlja 0,6 odsto od 155 lica, koliko ih je ukupno zaposleno, dok Ministarstvo pravosuđa i uprave, Ministarstvo boraca, Kancelarija za zakonodavstvo i Kantonalna uprave civilne zaštite nisu dostavili strukturu zaposlenih.\nOd 375 lica zaposlenih u institucijama Srednjobosanskog kantona, njih osam ili 2,13 odsto su Srbi, a od ukupnog broja zaposlenih Srba, jedna pozicija je rukovodeća, dok strukturu zaposlenih jedino nije dostavila Služba za zajedničke poslove.\nU institucijama i organizacijama Tuzlanskog kantona zaposleno je 349 lica, od kojih je 10 ili 2,87 odsto Srba, a od njih 10, pola je na rukovodećim pozicijama.\nU izvještaju Ombusmana ističu da strukturu zaposlenih u ovom kantonu nisu dostavili Ministarstvo obrazovanja i nauke, Ministarstvo privrede, Zavod za pružanje pravne pomoći, Zavod za prostorno planiranje i urbanizam, te Direkcija robnih rezervi i Komisija za koncesije.\nOd 181 lica zaposlenog u Unsko-sanskom kantonu, njih pet ili 2,76 odsto je Srba, a od ukupnog broja Srba, dva su na rukovodećim mjestima.\nStrukturu zaposlenih nisu dostavili Skupština, Ministarstvo finansija, te Ministarstvo za pitanje boraca.\nU institucijama, upravnim organizacijama i regulatornim tijelima Zeničko-dobojskog kantona zaposleno je 479 lica, od kojih je 16 ili 3,34 odsto Srba, a od njih 16, četiri su na rukovodećim položajima.\nPodatke o strukturi zaposlenih nisu dostavili Zavod za urbanizam i prostorno uređenje i Veterinarski zavod.\nRadno-pravni status državnih službenika u organima državne uprave u FBiH uređen je Zakonom o državnoj službi Federacije BiH, a članom dva Zakona propisana je proporcionalna zastupljenost.\nU ovom članu se navodi da “u organima državne službe Federacije, Bošnjaci, Hrvati i Srbi kao konstitutivni narodi, zajedno sa ostalima i građani BiH biće proporcionalno zastupljeni”.\n“Kao ustavni princip takva proporcionalna zastupljenost baziraće se na popisu stanovništva iz 1991. godine dok se Aneks sedam u potpunosti ne sprovede. Vlada FBiH i vlade kantona nadziru zastupljenost državnih službenika u organima državne službe”, dodaje se u tom članu.\n← Preminuo John Lewis, američki borac za ljudska prava\nZabluda je da u Hercegovini ne postoje LGBT osobe: Zbog straha ne žele da se autuju →


Foto: Tomohoro Ohsumi / EPA;\nAmerička kriza demokratije oličena je u liku Donalda Trampa, poraženog "predsednika razdelnika" koji i dalje komanduje rukovodstvom Republikanske stranke. Njegov naslednik, Džo Bajden, započeo je mandat na političkom projektu ponovnog ujedinjenja zemlje i već je oživeo mnoge institucije koje je Tramp napadao dok je bio na funkciji. Ali preokret sve dublje polarizacije Amerike i spiralnih nejednakosti hoće neće biti lak, pre svega u političkom okruženju vođenom demografskim promenama, fragmentacijom medija i izbornim "džerimanderingom".\nKoliko god da će biti teško popraviti američke demokratske institucije, biće još teže obnoviti globalnu sliku. Nakon hladnog rata, SAD su uživale premiju moći. Jer, dok su prijatelji i neprijatelji rutinski precenjivali američke interese, SAD su uživale prevelik uticaj u zemljama i regioni širom sveta. Ali, zahvaljujući ratu u Iraku, finansijskoj krizi iz 2008. godine i četiri godine Donalda Trampa, svet više ne doživljava američku snagu na isti način. Na kraju krajeva, umesto održavanja interesovanja za krize na Bliskom Istoku, Istočnoj Evropi, Africi i drugim regionima, SAD su se povukle nazad, a druge snage su popunile vakuum.\nU Latinskoj Americi SAD i dalje mogu da se bore protiv vlade Venecuele, ali sa malim učinkom. Što se tiče podsaharske Afrike, tu je Kina uveliko postala najvažniji igrač. U Siriji, Libiji i spornom regionu Nagorno-Karabaha na Južnom Kavkazu, Rusija i Turska su ti koji oblikuju budućnost. Ali najšokantnije od svega su dešavanja u najstarijem savezniku Amerike: Evropi.\nIZDAJA SA KINEZIMA\nSa pandemijom kovid-19 koja je ubila milione širom sveta, bilo je lako propustiti činjenicu da su Evropska unija i Kina zaključile pregovore o Sveobuhvatnom sporazumu o ulaganju (CAI), i to na samom kraju 2020. godine. Posle sedam godina pregovora, CAI je napokon potpisan, i to samo nekoliko nedelja pre Bajdenove inauguracije. Na taj način Evropljani su odbacili javne molbe američkog savetnika za nacionalnu bezbednost, Džejka Salivana, da se prvo konsultuje sa novom administracijom pre nego što potpiše strateški i ekonomski najvažniji sporazum sa Kinom u poslednjih nekoliko dekada.\nNa taj način EU je javno potkopala glavni spoljnopolitički prioritet Bajdenove administracije: ponovno povezivanje sa saveznicima u borbi protiv izazova koji stižu iz Kine. EU je na taj način prosula poverenje nove američke administracije (ali i administracija Japana, Indije i Australije) i ohrabrila je Kinu da nastavi sa strategijom "zavadi pa vladaj" u odnosu na demokratski svet. Evropsko drsko zanemarivanje Interesa SAD poslalo je signal od kog će kreatorima američke politike proći jeza niz kičmu.\nNije ništa manje upadljiva i činjenica da je nemačka kancelarka Angela Merkel lično bila ta koja je pregovarala o CAI. Merkelova je predani atlantista koja se nije suprotstavila Americi čak ni kada je 2003. napala Irak. Mnogi Evropljani su tada bili nezadovoljni administracijom predsednika Buša i brinuli su zbog toga što je Amerika imala previše moći. Danas je problem obrnut: Evropljani su zadovoljni Bajdenom i njegovom agendom prema Kini, ali strahuju da je Amerika preslaba da bi je sprovela.\nDRAGO NAM JE ZBOG BAJDENA, ALI KINA ĆE BITI JAČA\nU tom pogledu, evropski lideri jednostavno deluju u skladu sa onim što njihovi građani misle. Nedavno panevropsko istraživanje Evropskog saveta za spoljne odnose otkrilo je da je većina Evropljana bila oduševljena da vide Bajdena izabranog, ali duboko sumnjaju u sposobnost Amerike da se vrati kao globalni lider.\nSlično tome, većina se plaši da je američki politički sistem slomljen i da se Amerikancima više ne može verovati nakon što su dozvolili da Tramp pobedi 2016. godine. Štaviše, u 11 anketiranih zemalja, šest od deset ispitanika misle da će Kina u narednih deset godina postati moćnija od SAD, a najmanje 60% ispitanika u svakoj anketiranoj zemlji kažu da više ne mogu da se uzdaju u SAD da ih brani.\nImplikacije koje se odražavaju na evropsko kreiranje politike su radikalne. Većina Evropljana misli da bi trebalo da ulažu u svoju odbranu, umesto da se oslanjaju na SAD, i mnogi sada više vide Berlin kao predvodnika, Vašington je izgubio tu poziciju. Najalarmantije je to što većinu Evropljana ne interesuje Bajdenova agenda o zajedničkom transatlantskom bloku protiv Kine.\nVećina u svakoj zemlji želi neutralnu poziciju u bilo kom budućem sukobu između SAD i Kine. Ovo šokantno otkriće prvi put se pojavilo u prošlogodišnjem istraživanju, kada su mnogi to smatrali kao evropsku "odmazdu" protiv trampa. Međutim, sada je jasno da to nije slučaj.\nSasvim sigurno, ispitivanje javnog mnjenja nudi samo kratak pregled stavova u datom trenutku, a moguće je i da će se evropski stavovi razvijati kako Bajden i njegov tim budu vraćali Ameriku na svetsku scenu. Bajden ima briljantne savetnike u Salivanu, "indo-pacifičkom caru" Kurtu Kembelu i drugima, koji izrađuju tvrdu kinesku strategiju koja će američkim saveznicima biti daleko zanimljivija od Trampove "đon strategije".\nKako su Kembel i Salivan objasnili u svom eseju za "Forin afers" iz 2019, strategija je zamišljena kao "konkurenciju bez katastrofe" - koegzistenciju bez ugrožavanja osnovnih vrednosti. To je strateška doktrina koju bi svi Evropljani trebalo da prihvate.\nAli veći izazov od "prodaje" ove strategije američkim saveznicima biće vraćanje vere u američku moć. Kako kineska ekonomija raste, a njene veze sa ostatkom sveta postaju sve važnije, američki izgledi će sve više zavisiti od njenih međunarodnih saveza. Osiguranje ravnotežu snaga koja favorizuje otvorena društva u svim delovima sveta biće podjednako važna koliko i očuvanje otvorenog društva u samoj Americi.\nAUTOR: MARK LENARD, suosnivač i diretkro Evropskog saveta za međunarodne odnose. Ekskluzivno pravo objavljivnaja na "Blicu" ustupio "Project Syndicate".


Izvještaj EK: Kritika BiH, Kosovo ključ za Srbiju, napredak Crne Gore\nIzveštaj Evropske komisije o napretku zemalja Zapadnog Balkana u evrointegracijama, objavljen je u sredu u Briselu. Prenosimo delove izveštaja za BiH, koja je dobila lošu ocenu, Srbiju kojoj je neophodna normalizacija odnosa sa Kosovom, a uskoro ćemo objaviti i Crnu Goru, koja je ostvarila napredak, te Kosovo, Hrvatsku i Makedoniju.\nU izveštaju se između ostalog, navodi da Evropska unija planira da IPA fondove realizuje u još većoj meri u 2013. godini i da zemlje u ranim fazama imaju koristi od toga.\nPoseban akcenat stavlja se na pitanja vezana za regionalnu saradnju i dobrosusedske odnose u procesu proširenja u EU, ističe se u izveštaju Evropske komisije o strategiji proširenja i ključnim izazovima.\nKada je reč o zemljama Zapadnog Balkana, posebna pažnja će biti posvećena regionalnoj saradnji, pitanju veoma važnom za stabilnost regiona.\nProces proširenja u zemljama Zapadnog Balkana ne bi trebalo da bude monopol jedne partije, već da se mnogo bolji rezultati postižu kada čitavo društvo daje doprinos i kada postoji široki politički konsenzus.\nBiH je ostvarila ograničen napredak u ostvarivanju političkih kriterijuma i razvoju kapaciteta neophodnih na putu ka EU, u najvećem delu početkom ove godine kada je formiran Savet ministara BiH, nakon šesnaestomesečne blokade koja je usledila posle parlamentarnih izbora u oktobru 2010. godine. To, kao i usvajanje budžeta i Zakona o državnoj pomoći koji je važan na putu BiH ka EU, u početku je omogućio preusmeravanje pažnje na evropske integracije. Međutim, taj trend nije zadržan. Postignuti politički konsenzus je nestao, a napredak u sprovođenju agende EU zaustavljen.\nZapočeto je prestruktuiranje vlasti na državnom, zatin na nivou Federacije BiH kao i kantonalnom, ali je ostalo blokirano zbog političkih sporova i pravnih prepreka.\nBosna i Hercegovina je ostvarila ograničen napredak u ispunjavanju političkih kriterijuma. Malo je učinjeno na stvaranju funkcionalnijih, koordinisanijih i održivijih institucionalnih struktura.\nNužno je uložiti suštinske napore u cilju osnaživanja pravosudnog sektora u skladu sa prioritetima koji su utvrđeni tokom stukturalnog dijaloga EU-BiH. Takođe, neophodno je intenzivirati i borbu protiv korupcije i organizovanog kriminala.\nNedostaje zajedniča vizija političkih predstavnika o usmerenju i budućnosti zemlje i institucionalni okvir za kvalitativni iskorak na putu ka EU.\nDogovorena je interna mapa puta ka Evropskoj Uniji što bi omogućilo stupanje na snage Sporazuma o stabilizaciji i pridruživanju, ali nije ispunjen uslov da se 31. avgusta sprovede odluka Evropskog suda za ljudska prava u Strazburu u predmetu "Sejdić i Finci". Zabrinjava stalno odlaganje usklađivanja ove presude sa Ustavom BiH. Takođe, ispunjavanja obaveza o državnoj pomoći, ostaje uslov za primenu Sporazuma o stabilizaciji i pridruživanju.\nNužni su veliki napori da se ispune preostali kriterijumu, olakša tranzicija od zemlje sa međunarodnom upravom i sistemom bezbednosti ka domaćim institucijama koje imaju sve nadležnosti u političkim i zakonodavnim procesima – što je u skladu sa kriterijumima koje treba da usvoji zemlja koja teži da postane članica EU. Politička volja da se postigne sporazum, koji počiva na kompromisu, ključna je da ispunjavanje evropskih aspiracija zemlje i njenih građana\nKada je reč o napretku Srbije prema EU, u izveštaju se ističe da je ova zemlja prošla kompleksan period koji je karakterisao dugoročan izborni proces i izražena je nada da će aktuelne vlasti ubrzati stvari, a napredak Srbije će se i dalje gledati kroz prizmu dijaloga Beograda i Prištine.\n„Potrebno je vidljivo i suštinsko poboljšanje odnosa između Srbije i Kosova tako da oboje mogu da nastave svoj put ka EU, izbegavajući pri tom da bilo koja strana blokira drugu u ovim naporima“.\nOvaj proces bi trebalo postepeno da rezultira potpunom normalizacijom odnosa između Srbije i Kosova. “Rešavanje problema na severu Kosova, poštujući pri tom teritorijalni integritet Kosova i posebne potrebe lokalnog stanovništva, biće ključan deo ovog procesa“.\nU izveštaju se podseća da je Evropska komisija odobrila Srbiji status kandidata u martu 2012. godine. Uprkos usporavanju zakonodavne aktivnosti zbog izbora, ostvaren je izvestan napredak u sprovođenju reformi u većini oblasti. Srbija je nastavila punu saradnju sa Tribunalom u Hagu.\nPostignuti su i rezultati u dijalogu sa Prištinom, ali je primena sporazuma neujednačena. Nedavno potpisivanje Srbije tehničkog protokola o integrisanoj kontroli granica (sa Kosovom) i pojašnjenje njene pozicije oko sporazuma o regionalnoj saradnji i predstavljanju Kosova, što, na osnovu početne primene, više nije prepreka za regionalnu saradnju\nNova vlast u Srbiji je naglasila privrženost primeni svih sporazuma koji su postignuti u dijalogu sa Prištinom, kao i nameru da se uhvati u koštac sa drugim političkim pitanjima.\nIspunjavanje ovih obaveza je ključno za prelazak u sledeću fazu evropskih integracija Srbije.\nU izveštaju za Crnu Goru se ističe da otvaranje pregovora sa njom, iskazuje njen kontinuirani napredak u reformama u ključnim oblastima. Ona ispunjava političke kriterijume. Osnažena je uloga parlamenta, pravosuđa, antikorupcijska politika, ljudska prava i zaštita manjina. Nastavljene su ustavne i reforme javne uprave. Crna Gora igra konstruktivnu ulogu u regionu kao i ispunjavanju međunarodnih obaveza.\nU izveštaju se podseća da je Evropska komisija odlučila 29. juna ove godine da otvori pregovore sa Crnom Gorom, kao i da je primenjen novi pristup tako što će najpre biti reči o poglavljima o pravosuđu, osnovnim ljudskim pravima i bezbednosti.\nCrna Gora treba da uloži dodatne napore tako da reforme u vladavini prava budu nepovratne, pre svega kada je reč o organizovanom kriminalu i korupciji, uključujući i slučajeve na visokom političkom nivou.\nCrna Gora treba da kompletira ustavne promene u cilju osiguranja nezavisnosti pravosuđa. Pitanje odgovornosti pravosuđa i dalje zabrinjava. Izazov je i administratvini kapacitet Crne Gore za primenu kriterijuma (acquis), imajući u vidu ograničeni obim njene javne uprave.\nU delu o Kosovu, Evropska komisija podseća da je usvojen dokument o Studiji izvodljivosti za Sporazum o stabilizaciji i pridruživanju. Ova studija potvrđuje da Sporazum o stabilizaciji i pridruživanju može biti usvojen između EU i Kosova u situaciji kada njene članice i dalje imaju različita viđenja o njegovom statusu.\nKomisija će predložiti smernice za pregovore u trenutku kada Kosovo ostvari napredak u ostvarenju mnoštva kratkoročnih prioriteta. Od ključne važnosti je da Kosovo istinski nastavi primenu svih sporazuma postignutih između Beograda i Prištine, kao i da se konstruktivno uključi u rešavanje širokog spektra pitanja uz pomoć EU.\nPotreban je vidljiv i suštinski napredak u odnosima Kosova i Srbije tako da svaka od njih može nastaviti svojim putem ka Evropskoj Uniji, tako što jedno drugo neće blokirati na tom putu. Rešavanje problema na severu Kosova, pri tom poštujući posebne potrebe lokalnog stanovništva, ostaje suštinski element ovog procesa.\nU izveštaju za Hrvatsku Komisija je zaključila da je ova zemlja napredovala te završila usklađivanje sa zakonodavstvom EU i standardima EU. Komisija će nastaviti da prati napredak Hrvatske na svim poljima, a posebno vezano za područja na kojima je potrebno i dalje raditi. Komisija će svoj poslednji izveštaj o Hrvatskoj predstaviti u proleće 2013.\nHrvatska ispunjava obaveze iz pristupnih pregovora, a u nekim segmentima treba da uloži dodatne napore. Vladavina prava, poboljšanje javne uprave i pravosudnog sistema te efikasna borba protiv organiziranog kriminala i korupcije ostaju ključne teme. U tom kontekstu se pominje potpisivanje ugovora za Brodosplit.\nMakedonija treba da nastavi reforme, pre svega kada je reč o vladavini prava i slobodi izražavanja. U izveštaju Evropske komisije se ukazuje na zabrinutost zbog tenzija između različitih etničkih zajednica nakon nasilnih incidenata u prvoj polovini 2012. godine.\nVlada je reagovala na ovaj izazov zrelo i odgovorno i na tom tragu treba da nastavi sa jačanjem međunacionalnih odnosa i pomirenja, imajući u vidu i debatu o statusu žrtava sukoba iz 2001. godine.\nMada se približava 20 godišnjica ulaska bivše jugoslovenske republike Makedonija u Ujedinjene nacije, njen spor sa Grčkom oko imena i dalje nije prevaziđen. Evropska komisija ističe da je od suštinske važnosti da se bez odlaganja pronađe međusobno prihvatljivo rešenje, imajući u vidu potrebu očuvanja dobrih međususedskih odnosa.


Terzić i Džakovac na Olimpijadi za mlade\nNaslovnica Sjeverni Sandžak Novi Pazar Terzić i Džakovac na Olimpijadi za mlade\nAtletičari Novog Pazara Amra Terzić i Amel Džakovac učestvovaće sledeće sedmice na Olimpijskim danima mladih Evrope (EYOF) u mađarskom Đeru.\nTrener Ermin Ziljkić ocenio je da to dvoje reprezentativaca Srbije spremno dočekuje predstojeće takmičenje.\n“Zbog zgusnutog kalendara nismo uspeli u potpunosti da sprovedemo sve što je planirano, ali dobro smo radili tokom poslednje dve sedmice na Kopaoniku. Trenirali smo sa Amelom Terzić i Teodorom Simović, koje se spremaju za Svetsko prvenstvo u Londonu, a poslužilo nas je i vreme”, rekao je Ziljkić.\nAmra Terzić će u Djeru trčati na 1.500 i 3.000 metara, dok Džakovca očekuje deonica od 3.000 metara.\n“Sutra putujemo, a zatim ćemo do početka atletskih takmičenja na EYOF imati još tri dana, taman da još malo izbrusimo formu. Očekujemo startne liste da bi se upoznali sa konkurencijom, onda će biti jasnije šta možemo da očekujemo”, naveo je Ziljkić.\nAtletičari iz Novog Pazara osvojili su do sada sedam medalja na EYOF, a sa poslednjeg takmičenja u gruzijskom Tbilisiju Elzan Bibić je pre dve godine doneo zlato na 3.000 i srebro na 1.500 metara.\nAzra Nurković (Eminović) ostvarila je identičan učinak u italijanskom Linjanu 2005, Amela Terzić bila je prva na 3.000 i treća na dvostruko kraćoj deonici u Tampereu 2009, dok je Teodora Simović u tom finskom gradu zauzela drugo mesto na 2.000 metara stipl.\n“Radi se o najelitnijoj manifestaciji u Evropi u tom uzrastu, koja se tretira kao kontinentalni šampionat za kadete. Naši atletičari imaće težak zadatak da ponove ranije rezultate. Podsetiću i da je Bibić u Tbilisiju nosio zastavu Srbije na zatvaranju, kao naš najuspešniji reprezentativac”, kazao je Ziljkić.\nEYOF u Đeru počinje 23, a završava se 29. jula.


Oblačno i hladnije, ponegde kiša – KRUŠEVAC.LINK\nOvde si trenutno: Home / SERVIS / Oblačno i hladnije, ponegde kiša\nU Srbiji će biti oblačno i osetno hladnije, mestimično s kišom, a na istoku i jugoistoku i kratkotrajnim pljuskovima, ponegde uz grmljavinu, saopštio je RHMZ.\nViše padavina očekuje se na zapadu i jugozapadu zemlje, a uveče i tokom noći na visokim planinama sneg.\nDuvaće slab do umeren vetar, koji će na jugu i istoku ponegde biti jak. Minimalna temperatura biće od šest do 12 stepeni, a najviša dnevna od 10 na severozapadu do 20 stepeni na jugoistoku.\nPogoršanje biometeorološke situacije nepovolјno će uticati na hronično obolele osobe, ali se naročit oprez savetuje kardiovaskularnim bolesnicima i astmatičarima. ;Meteoropatske reakcije moguće su u vidu glavobolјe, nervoze i bolova u kostima i zglobovima.


Vigemark uručio članoviima Predsjedništva BiH Mišljenje Evropske komisije\nFoto: Predsjedništvo BiH | Vigemark uručio članoviima Predsjedništva BiH Mišljenje Evropske komisije\nN.N. 29.05.2019 17:41\nSARAJEVO - Predsjedavajući Predsjedništva BiH Milorad Dodik i članovi Predsjedništva BiH Željko Komšić i Šefik Džaferović primili su danas šefa Delegacije EU u BiH i specijalnog predstavnika EU u BiH ambasadora Lars-Gunara Vigemarka.\nVigemark je uručio članovima Predsjedništva BiH Mišljenje Evropske komisije o kandidatskom statusu BiH, koje je predstavio komesar za evropsku politiku susjedstva i pregovore o proširenju Johanes Han, u okviru "Paketa proširenja za 2019. godinu", Komitetu za vanjske poslove Evropskog parlamenta.\nČlanovi Predsjedništva BiH su zahvalili Vigemarku na angažmanu i posvećenosti evropskoj perspektivi BiH, te ponovili opredijeljenost za nastavak reformskog puta, kako bi se ispunili svi uslovi za sljedeću etapu na evropskom putu zemlje, saopšteno je iz Predsjedništva BiH.\nMilorad Dodik Šefik Džaferović Željko Komšić Lars Gunar Vigemark\nSastanak Dodika i Cvijanovićeve sa Medvedevim\nRajčević: Borba protiv lažnih diploma u okviru zakona i institucija\nIzetbegović: Moj otac se borio da vrati islam, uspio je\nTrivić: Koji su konkretni načini borbe protiv lažnih diploma


Sremski okrug muškarci zainteresovani za Žur dejt, Upoznavanje za Brak\nSremski Okrug Muškarci Zainteresovani Za Žur Dejt\nTražite li partnera? Pretražite nove korisnike u nastavku i možda naletite na svog idealnog saputnika. Započnite razgovor i organizujte druženje večeras. Naša zajednica ima na stotine pridruženih korisnika koji su oduvek tražili da se druže sa osobom kao Vi! Registrujte svoj potpuno besplatan profil sad\nZainteresovan za sve kombinacije\nCao ja sam Danijel iz Pecinac imam 21 godinu boja ociju Zelena Boja kose Crna ako ima koja da bi zivela na selu neka se javi!!!\nMojoj misli ,na tebe ...neznoj i smernoj\nglupo je govoriti o sebi.....\nnormalan zeljan prave ljubavi,razumevanja i lepog zivota\nŽur Sremski okrug


O nama - KnjigovodstvenaAgencija.Rs\nZaposleni – knjigovođe sa iskustvom\nAgencija pored direktora, diplomiranog ekonomiste i ovlašćenog racunovođe sa 30 godina iskustva, zapošljava 9 knjigovođa i jednog pravnika.\nIzuzetnu pažnju obraćamo na obučenost naših kadrova i napravili smo sistem za upravljanje učenjem (learning management system), u kome su zaposlenima na raspolaganju kratka video uputstva za sve procedure koje se rade u našem preduzeću. U sistemu za upravljanje učenjem imamo i kratke testove, koji su trenutno još uvek u postupku izrade, tako da i na taj način planiramo da poboljšamo obučenost naših kadrova i kvalitet knjigovodstvenih usluga koje naši klijenti dobijaju.\nPored toga, trudimo se da zaposlenima ponudimo uslove koji će omogućiti da budu naši dugogodišnji saradnici, i na taj način se trudimo da obezbedimo klijentima stabilnost u pogledu knjigovođe koji je zadužen za njihovu firmu.\n1 klijent – 1 knjigovođa = Kvalitet\nU našoj knjigovodstvenoj agenciji, 1 knjigovođa je zadužen i za knjiženja i za obračun zarada za 1 klijenta. Kako je veoma važno da knjigovođa poznaje svog klijenta i njegovo poslovanje, na ovaj način naši klijenti dobijaju veći kvalitet knjigovodstvenih usluga u odnosu na knjigovodstvene agencije u kojima veći broj ljudi pruža usluge jednom klijentu.\nSa druge strane, to povećava naše troškove u smislu veće cene knjigovodstvenih kadrova, ali zahvaljujući tome i naše knjigovođe duže ostaju u našoj knjigovodstvenoj agenciji, što zbog boljih uslova, što zbog većeg znanja koje dobiju. To svakako utiče na zadovoljstvo kljienata našim uslugama, pa se možemo pohvaliti da fluktuacije klijenata gotovo i da nemamo, osim u slučajevima likvidacije klijenata.\nNajmoderniji softver – Ab soft i MPP2 Privrednog savetnika\nKnjigovodstvene usluge se obavljaju u četiri kancelarije na računarskoj mreži od deset radnih jedinica u specijalizovanim programima. Knjigovodstvene usluge pružamo u programu Ab soft-a, a obračun zarada u programu MPP2 Privrednog savetnika. Knjigovodstvene usluge ne pružamo u drugim programima, jer smatramo da nije moguće održati adekvatan kvalitet knjigovodstvenih usluga ako se radi u većem broju knjigovodstvenih softvera.\nAgencija poseduje računovodstvene programe za finansijsko poslovanje, robno – materijalno poslovanje, zarade, blagajnu, osnovna sredstva, virmane uz mogućnost izvoza u format za uvoz u ebanking, program za obračun kamata.\nRedovno pracenje propisa uz Paragraf Lex\nIzuzetnu paznju posvecujemo redovnom informisanju o aktuelnim promenama zakonskih propisa. U tu svrhu smo pretplaceni na jedan od najpoznatijih casopisa i softvera u oblasti racunovodstvenog konsaltinga – Paragraf.\nKnjigovodstvene usluge za firme sa sedištem u Beogradu\nKnjigovodstvene usluge pružamo isključivo firmama koje imaju sedište u Beogradu. Knjigovodstvene usluge podrazumevaju i kontakt sa Poreskom upravom i drugim državnim organima, čija lokacija zavisi od sedišta firme. Iako danas moderne tehnologije omogućavaju lakšu komunikaciju i sa državnim organima, smatramo da je za kvalitetne knjigovodstvene usluge veoma važno da knjigovođa može lako i fizički otići u nadležnu državnu instituciju i na taj način pružiti efikasniju i kvalitetniju uslugu svom klijentu.


'Na ulazu u KCS svima radimo brzi antigenski test' VIDEO\nIzvor: B92, 30.Nov.2020, 16:04\nOdnedavno svaki pacijent koji dođe u Klinički centar Srbije biva testiran na koronavirus, na osnovu čega se utvrđuje gde će da ide na lečenje.\n"Sada imamo novu mogućnost i time ćemo se još više zaštititi. Svaki pacijent koji dolazi u KCS, pogotovo u Urgentni centar, će na ulazu u našu bolnicu biti testiran brzim antigenskim testom, gde ćemo mi za 15-20 minuta već imati rezultat da li je taj pacijent zaražen koronnavirusom ili nije", rekao je za "150 minuta" direktor >> Pročitaj celu vest na sajtu B92 << KCS dr Milika Ašanin.\nSituacija je, što se tiče kliničke slike i kliničkog toka bolesti, slična kao u drugom talasu epidemije. Kako je istakao, na početku ovog talasa imali su pacijente uglavnom između 20 i 40 godina starosti. Kako je vreme prolazilo starosna grupa se pomerala na između 30 i 50 godina.\n"Sada nam već dolaze i stariji pacijenti. Od ovih koji dođu u prijemni trijažni centar primimo oko 20 odsto i oni su u dosta ozbiljnom stanju, sa ozbiljnim pneumonijama, a između pet i sedam odsto su kandidati za prijem u jedinice intenzivnog lečenja."


Grad Živinice dobio BFC certifikat povoljnog poslovnog okruženja - Živinice Čaršija\nObjavljeno avg 12, 2021\nDodatno, to znači da privrednici i potencijalni investitori mogu očekivati pomoć i partnerski odnos Grada Živinice kada su u pitanju poslovi i procedure koje spadaju u nadležnosti institucija Grada.\nRaspisan konkurs za dodjelu stipendija redovnim studentima i…\nJavni poziv za kandidovanje projekata-programa „marka na marku“…\nKriterijumi za certifikaciju predstavljaju neku vrstu podsjetnika o tome šta sve jedan grad treba da razvija kao sopstveni kapacitet u cilju jačanja konkurentnost za privlačenje investicija u odnosu na druge. Cjelokupan postupak certifikacije gradova osmišljen je da bude održiv što podrazumijeva da jednom uspostavljene kvalitetne procedure i postupci u gradskoj administraciji nastavljaju da funkcionišu u narednom periodu.\n„S ponosom mogu kazati da je Grad Živinice, nakon provedenog Programa certifikacije gradova i općina sa povoljnim poslovnim okruženjem, dobio BFC certifikat. Riječ je o certifikatu koji gradove i općine svrstava u grupu onih gradova sa povoljnim poslovnim okruženjem i ulaganjem. Početkom 2019. godine mi smo potpisali ugovor za provođenje navedenog Programa certifikacije, s tim da smo prethodno morali ispuniti sve preduslove za učešću u Programu certifikacije. Naime, mi smo kroz organizaciju i sistematizaciju Gradske uprave, formiranjem Centra za biznis, uvođenjem kontrole kvaliteta rada, kontrole Uprave, kao i uvođenjem novih procedura stekli uslove za provođenje Programa certifikacije u našem Gradu. Zaista mi je posebno drago kazati da je naš Grad nakon provedene detaljne procedure i analize od strane najeminentnijih stručnjaka iz Asocijacije za ekonomski razvoj REDAH certificiran sa jednim ovakvim značajnim priznanjem. Stručnjaci koji su dolazili iz različitih zemalja su kroz analizu naših projekata, stanja i procedura utvrdili da Grad Živinice preko 85% ispunjava uslove za BFC certifikat. Želim istači da se nalazimo u top 20 gradova u Bosni i Hercegovini, te top 40 gradova na Balkanu koji posjeduju BFC certifikat. Za nas je posebno značajna činjenica da je Grad Živinice zadovoljio standarde i kriterije za BFC certifikat na temelju kojih trebamo u budućnosti još više raditi u cilju modernizacije našeg Grada. Zahvaljujući BFC certifikatu Gradu Živinice su otvorena nova vrata kada je u pitanju edukacija o domaćim i stranim investicijama. Gradovi koji se nalaze na listi BFC certifikata imaju prednost prilikom ulaganju kako domaćih, tako i stranih investitora. Grad Živinice je u protekle dvije godine konstantnog napredovanja ostvario uslove dobijanja navedenog Certifikata. S obzirom da Grad Tuzla, kao i mnogi drugi veći gradovi u Bosni i Hercegovini, nema BFC certifikat smatram da je naš grad postigao jako značajan napredak ka boljem i lakšem ulaganju. Sa sigurnošću mogu kazati da je za administraciju jednog grada BFC certifikat priznanje dobrog poslovanja. Nama je cilj da imamo što fleksibilniju administraciju sa što jednostavnijim procedurama, a BFC certifikat je priznanje za naše napore načinjene ka tom cilju.“, kazao je gradonačelnik Grada Živinice Samir Kamenjaković.


RTS :: Vučić: Vidimo veće plate i penzije, ali hoćemo mnogo bolje\nPolitika Vučić: Vidimo veće plate i penzije, ali hoćemo mnogo bolje\nponedeljak, 24. feb 2020, 17:52 -> 19:53\nVučić: Vidimo veće plate i penzije, ali hoćemo mnogo bolje\nLider Srpske napredne stranke i predsednik Srbije Aleksandar Vučić saopštio je da je prosečna plata u decembru prošle godine iznosila 510 evra. Najavio je da će da će ovih dana predložiti švajcarski model "plus, plus" za obračun penzija kako bi one mogle mnogo brže da rastu.\nVučić je, u obraćanju članovima Glavnog odbora SNS, rekao da će sutra biti objavljena zvanični podaci prosečne plate, izračunati po evropskim standardima, koji će to pokazati.\n"Znam da to nije dovoljno i koliko ljudi danas teško živi. Znam da i danas imamo ljude koji žive na minimalcu, mada smo i minimalac povećali sa 15.700 na 30.022 dinara", kazao je on.\nVučić je podsetio da je SNS borbenošću i trudom promenila situaciju koju je zatekla kada je preuzela vlast - nemaština, bankrotstvo, nepostojanje fabrika, nepostojanja proizvodnje, beznađe, nepostojanje budućnosti ...\n"Od ruba propasti, bankrotstva, doveli smo zemlju na korak od "investment grejda" u Standard i puru. Samo pokažite zemlju u kojoj je za tako kratko vreme minimalac podignut za 100 odsto, a prosečna plata za pet godina porasla sa 340 na 510 evra", kazao je Vučić.\n"Mnogi će reći vidimo puteve i pruge, ali nisu gotovi, vidimo više penzije i plate, ali nije dovoljno. Hoćemo da bude mnogo bolje i više. Tražiće još veću posvećenost i snažniju energiju", kazao je on.\nVučić je rekao da je posao koji im predstoji zbog toga još teži, jer će građani prema vlasti biti kritičniji. Ukazao je da je vlada izašla sa planom i programom "Srbija 2025".\n"O kakvoj budućnosti da govorimo ako u 80 odsto mesta nemamo kanalizaciju. Neki nas kritikuju što u planu piše samo 900 miliona za kanalizaciju. Međutim, nećemo sve plaćati kešom, iz budžeta, već možemo uzeti kredite, jer nemamo problem sa javnim dugom, koji smo spustili sa 79 odsto na 49,8 procenata", kazao je on.\nZa švajcarski model "plus plus"\nPredsednik SNS Aleksandar Vučić najavio je da će ovih dana predložiti švajcarski model "plus, plus" za obračun penzija kako bi one mogle mnogo brže da rastu.\nVučić je rekao da će narednih dana sa premijerkom Anom Brnabić, ministrom fiansija Sinišom Malim i Milanom Krkobabićem to razmotriti.\n"Može švajcarski model, ali plus plus, da penzioneri dobiju dobiju znacajno veće povećanje, i da to moze da podnese nas budzet", istakao je Vučić.\nPenzioneri, koji su podneli i izneli najveći teret reformi i imali poverenje u Srbiju, sada moraju da osete, ističe, značajni boljitak i da imaju podršku Srbije.\n"Nasa politika mora da bude da ljudima kazemo, imali ste poverenja. Znanjem i disciplinom izlazimo iz krize, vise nismo u krizi, ali sada radimo na povećanju plata i penzija", popručio je.\nVučić je kao jednu od najznačajnijih tačaka politike stranke istakao unapređenje obrazovanja, kako državnog tako i privatnog, kao i dualno obrazovanje.\nNe smeju da postoje fakulteti gde se dobija diploma, važno je znanje.\n"Najvažnija tačka je obrazovanje za naše mlade ljude, nemamo dovoljno zanatlija, moramo da menjamo pristup i radimo više, a ne manje", poručio je Vučić.\nOn je rekao da njihov plan nisu samo novi putevi i kanalizacija, već to što nemamo dovoljno srpskih radnika i da je to danas realnost.\nNavodi da najbrže napreduje Dedinje dva, na primer, jer tamo rade stranci.\nPoručio je i da SNS neće u kampnju sa predlozima "za lenčarenje".\n''Nemojte da radite nedeljom, subotom, petkom..Naš je predlog da radite više, to važi i za mlade i vredne ljude. Nemojte da se lažemo, ne može se bez rada", istakao je Vućić\nOn kaže da ljudi to ne vole da čuju, svi kažu da su umorni od nečega. "Ja nisam umoran", rekao je predsednik Srbije.\nKoalicije skoro dogovorene, završni miting u Nišu\nSa većinom koalicionih partnera završeni su razgovori i ostaje da se završi tehnički posao, istakao je danas lider SNS Aleksandar Vučić koji je najavio da će završni miting kampanje te stranke biti u Nišu.\n"Razgovarali smo sa većinom koalicionih partnera i dogovorili da narednih dana završimo tehnički posao sa strankom Krkobabića, Ljajića, Vulina. Još je ostalo da razgovaramo sa ostalima, pa ćemo onda upoznati javnost", rekao je on obraćajući se Glavnom odboru SNS.\nPozvao je funkcionere na lokalu da rade na saradnji sa partnerima, da se ne ponašaju bahato i ne govore „ne dajemo toliko, daćemo ovoliko" i da se zapitaju koliko bi glasova oni dobili da slučajno nema drugih u stranci.\n"Potrebno je da sa ljudima sarađujemo. Ne treba nam nikakva vrsta osionosti, ne treba nam da vladamo sami, potrebni su nam i drugi ljudi u vladi", kazao je Vučić.\nKazao je da ne želi da pominje imena političkih protivnika, jer ga zanima samo rad njegove stranke, i pozvao članove da posete svaku kuću, razgovaraju sa svim domaćinima, i da ne kažu ništa loše.\n"Napravite izborne štabove ne samo na mesnim i opštinskim odborima, kako bi posetili svaku kuću i zgradu. Nemojte da tražite samo da idete po nacionalnim i regionalnim televizijama", poručio je on.\nVučić je najavio da će završno gostovanje imati na "Bel Amiju" ili nekoj drugoj niškoj televiziji.\n"Završni miting ćemo imati u Nišu. Toliko mi je stalo do Niša", podvukao je on.\nSrbija nema dve stolice, samo jednu, srpsku\nSrbija nema dve ili tri stolice na kojima sedi, već samo jednu, srpsku, istakao je lider SNS Aleksandar Vučić rekavši da je ponosan na činjenicu što Srbija vodi samostalnu, nezavisnu politiku.\n"Posle mnogo godina Srbija ima svoju politiku koju smo mi ustanovili", podvukao je u obraćanju Glavnom odboru SNS.\nKazao je da ga je general Hodžis, inače "sjajan tip", izjavom da ne razume zašto će Srbima "Pancir" podsetio da nema odgovora na jedno njegovo, Vučićevo, pitanje:\n"U redu, nećemo da kupujemo ili proizvodimo oružje, ali što ste davali Kajova helikoptere i pancer haubice Hrvatskoj, zašto naoružavate Albance na Kosovu? Da ovi neće da napadnu Austriju, a oni da krenu na Albaniju? Je l'' mislite da treba da budemo najslabiji, da nam onda kada vama treba kažete 'pogledajte kako ste vojnički slabi, nemojte da pustimo neke protiv vas, kao 1995. kada je zamalo pala Banjaluka", rekao je Vučić.\nNišta što bi ponizilo i osramotilo Srbiju neću prihvatiti\n"Grdno su se prevarili oni koji maštaju da će da nam podviknu, a mi da priznamo nezavisnost Kosova", rekao je Vučić na sednici Glavnog odbora stranke.\nZna, kaže, svakog od zvaničnika u svetu i šta misle o rešavanju kosovskog pitanja.\n"Znam kako će da izgleda to što će da nam stave, plus minus jednu tačku. To će biti nešto da ne mozemo da prihvatimo, a da ne bi smeli da odbijemo", objasnio je Vučić.\nIstakao je da će uraditi najbolje za Srbiju. "Neću da prihvatim nesto sto bi ponizilo ili osramotilo Srbiju", poručio je.\nPodseća da osam godina sluša priče kako je izdajnik i da treba da preda Kosovo koje su, kako kaže, "oni izgubili i predali".\n"Svakog dana drže patriotske pridike, a mi smo uspeli da sacuvamo mir i stabilnost i da sacuvamo nas narod na KiM", istakao je Vučić, te da dobijemo vreme za sređivanje ekonomije, da poziciju Srbije pomerimo značajno na "bolju stranu", da možemo da se pitamo i odlučujemo.\n"Imajte poverenja, znamo sta radimo i kako i zbog čega mozemo da baštinimo vrednosti i ekonomski da napredujemo", poručuje Vučić.\nPoručio je i da ako neko pripreti Srbiji zbog saradnje sa Rusijom i Kinom, da su nam to prijatelji i da ćemo nastaviti sa njima saradnju.Po pitanju regiona, traži: "Nemojte da odgovarate ni na kamenice, ni na uvrede. Ne treba nam mžnja prema Crnogorcima ili bilo kome drugom. Mi treba da pokažemo da smo drugačiji", istakao je Vučić.\n"Najvažniji cilj je da sačuvamo mir i stabilnost, ne trebaju nam sukobi", rekao je predsednik Srbije.\nStranačkim kolegama preporučio je da kada im neko odgovori uvredama, da smo "šaka jada", treba da znaju da su oni koji tako govore u problemu, a ne mi.\n"Zato je vazno da budemo uzdržani, da ne pokazujemo nervozu", istakao je Vučić.\n(utorak, 25. feb 2020, 12:35) - Olga [neregistrovani]\n(utorak, 25. feb 2020, 11:31) - anonymous [neregistrovani]\n(utorak, 25. feb 2020, 11:16) - euro [neregistrovani]\n(utorak, 25. feb 2020, 11:13) - anonymous [neregistrovani]\n(utorak, 25. feb 2020, 10:43) - anonymous [neregistrovani]\n(utorak, 25. feb 2020, 08:39) - apsolutni anonymous [neregistrovani]\n(utorak, 25. feb 2020, 08:37) - miljana [neregistrovani]\n(utorak, 25. feb 2020, 08:29) - anonymous [neregistrovani]\n(utorak, 25. feb 2020, 08:06) - saveljic [neregistrovani]\n(utorak, 25. feb 2020, 07:58) - anonymous [neregistrovani]\nVučićeva poruka Trampu i Siju\nTači počinje konsultacije za izbor nove vlade\nGrenel, Palmer i Kosnet: Takse ometaju saradnju u borbi protiv Kovida-19


Modernizaciju NIS-a Nastavljamo Uprkos Krizi\nModernizaciju NIS-a nastavljamo uprkos negativnim tržišnim trendovima\nAutorski tekst Kirila Tjurdenjeva, generalnog direktora NIS-a za Bilten Nacionalnog naftnog komiteta Srbije\nIskustvo rada u naftnoj industriji uči nas da se zapravo i ne postavlja pitanje da li će kriza doći. Umesto toga, pravo pitanje je šta ćete preduzeti kada nastupe periodi nestabilnosti na tržištu, koji se u našoj industriji često smenjuju sa intervalima pozitivnih trendova. Tako su nam još sveža sećanja na krizne periode iz 2008. i 2014. godine koji su značajno uzdrmali naftni sektor. Međutim, dešavanja u 2020. godini prevazilaze energetsku oblast i predstavljaju možda najveći izazov globalnoj ekonomiji u poslednjim decenijama. Kriza izazvana pandemijom COVID-19 pravi je test za svet koji poznajemo i ugrožava same osnove našeg stila života. Za svega par nedelja temeljno su izmenjeni načini na koje radimo, putujemo, družimo se sa prijateljima, provodimo svoje slobodno vreme. Naftna industrija, kao deo globalne privrede, nije mogla izbeći ovaj veliki ekonomski potres, baš kao što ni NIS nije pošteđen posledica koje su nastupile ili koje nas tek očekuju u periodu pred nama.\nDakle, ponovo smo se našli pred pitanjem – koliko smo spremni za ovu krizu i šta ćemo učiniti kako bismo je uspešno prebrodili? Kao odgovore, često čujemo da izazove treba pretvoriti u prilike, preispitivanje prioriteta, traženje razvojnih šansi na tržištu i novih načina da se približimo potrošačima. Teško je ne složiti se sa navedenim, ali se pritom mora istaći da iza toga u praksi stoje ogromni napori, veliko znanje i dosledna posvećenost čitavog kolektiva kako bi se prevazišle sve prepreke. Posebno kada je reč o događajima koji će ostaviti dubok trag u svetskoj istoriji što je slučaj i sa izazovima sa kojima se sada suočavamo.\nSasvim konkretno – za naftnu industriju ova kriza donela je udare iz dva pravca. Gotovo istovremeno došlo je do naglog pada cena nafte i velikog smanjenja potražnje. Samo u jednom danu tokom marta nafta je izgubila 30 odsto svoje vrednosti. U martu i aprilu, u vreme najžešćih restrikcija koje su uvedene u sklopu napora da se zaustavi globalna pandemija, potrošnja je dramatično smanjena u odnosu na očekivane i uobičajene nivoe. Tokom aprila svedočili smo istorijskom događaju – vrednost nafte tipa WTI na berzama bila je u minusu čak 40 dolara, dok je prosečna vrednost barela Brenta u istom mesecu bila samo 18 dolara. Tankeri širom sveta bili su pretvoreni u plutajuća skladišta, a sumorne vesti o stanju svetske privrede sustizale su jedna drugu. Pored zabrinutosti za biznis, sve su nas pritiskale i druge vrste briga, one sasvim očekivane, ljudske, koje se tiču našeg i zdravlja nama bliskih ljudi.\nU takvim okolnostima bili smo pred složenim zadatkom da očuvamo likvidnost i organizujemo rad NIS-a, kompanije sa više od 11.000 zaposlenih u Srbiji i zemljama regiona, energetskog sistema koji je od posebne važnosti za Republiku Srbiju. Baš zbog takve uloge naše kompanije bilo je jasno – NIS ne sme da zastane nijednog trenutka jer bi time bilo uzdrmano tržište naftnih derivata u Srbiji, u trenucima kada su svi kapaciteti države i društva bili usmereni na borbu protiv epidemije i suzbijanje negativnih posledica koje je ona donela. Iskustva koja smo imali iz naftne krize koja je počela 2014. godine učinila su nas otpornijim na nove prepreke. U ovaj period ušli smo sa jasnom strategijom razvoja, dobrim operativnim i finansijskim pokazateljima, jakom finansijskom disciplinom i efikasnošću na zavidnom nivou. Ali, i ovaj put morali smo da damo sve od sebe kako bismo očuvali poslovanje kompanije i postavili temelje za dalji razvoj u vremenu kada negativni makroekonomski trendovi ostanu iza nas. Uz to, ovaj put smo se suočili i sa još jednim prioritetom – da sačuvamo zdravlje naših zaposlenih i potrošača što je, imajući u vidu broj naših poslovnih procesa, frekventnost poslovnih lokacija i logističke napore, bio pravi poduhvat.\nKao i ostale naftne kompanije, bili smo prinuđeni na smanjenje operativnih i kapitalnih troškova. Iako smo morali privremeno da odustanemo od pojedinih projekata, želim da istaknem da smo od početka krize zauzeli jasan stav – uštede nećemo praviti na račun ključnih razvojnih projekata i uprkos svemu nastavićemo da planiramo modernizaciju NIS-a godinama unapred. Na ovaj način uspeli smo da uradimo ono čime ne može da se pohvali veliki broj kompanija u ovakvim okolnostima. Uspešno smo okončali jedan od najznačajnijih projekata u istoriji kompanije i pustili u rad Duboku preradu, ključni kompleks u daljoj modernizaciji naše Rafinerije u Pančevu. Završetkom ovog projekta, vrednog preko 300 miliona evra, pokazali smo istrajnost i rešenost da NIS ojača svoju lidersku ulogu na domaćem tržištu i poveća konkurentnost u regionu. Učinili smo da poslovnu godinu za nama ne pamtimo po teškoćama, već pre svega po tome što smo započeli novo poglavlje u istoriji razvoja naftnog sektora Srbije.\nTakođe smo uspeli da očuvamo proizvodnju nafte i gasa gotovo na nivou iz 2019. godine, što je sjajan rezultat imajući u vidu sva ograničenja sa kojima smo se susreli. Zadovoljni smo i obimom ostvarenog prometa naftnih derivata, a posebno zbog činjenice da smo nastavili sa razvojem naše maloprodaje u Srbiji i regionu i pustili u rad čak 14 objekata, od toga 6 van granica Srbije, u Bosni i Hercegovini i Rumuniji. Naš program mera za povećanje operativne efikasnosti dao je efekat od preko milijardu dinara na pokazatelj EBITDA. Izradili smo više kriznih scenarija, stalno iznova planirali i pažljivo čekali svaku priliku koja se ukaže na tržištu.\nZa sprovođenje i ostvarenje ovih planova i projekata bio je ključan jedan faktor – to su naši zaposleni koji su dali nemerljiv doprinos naporima da NIS uspešno prebrodi najteže trenutke 2020. godine. Zato sa posebnim zadovoljstvom mogu da kažem da smo, oslanjajući se na sopstvene resurse, očuvali socijalnu stabilnost i pun broj zaposlenih, uz redovnu isplatu osnovnih primanja.\nSnaga NIS-a je i u tome što u svakoj krizi pronađemo nove alate i nove snage za prevazilaženje izazova. Ovaj put shvatili smo da možemo da budemo mnogo agilniji i fleksibilniji nego što smo i sami pretpostavljali. Za veoma kratko vreme, praktično preko noći, obezbedili smo mogućnost rada od kuće za oko 3.000 zaposlenih u administraciji i počeli digitalno da obavljamo veliki broj procesa koji su do tada rađeni u papirnoj formi. Pri tome, radni procesi nisu ni najmanje trpeli, a digitalizacija se pokazala kao značajan alat za ostvarenje strateških ciljeva naše kompanije. Uprkos krizi, realizujemo veliki broj digitalnih projekata u svim ključnim segmentima našeg poslovanja. U istraživanju i proizvodnji oni nam pomažu da efikasnije tragamo za naftom i gasom, u preradi da lakše i bezbednije održavamo sisteme i obučavamo kolege, u prometu da efikasnije komuniciramo sa potrošačima i ponudimo im nove usluge, poput plaćanja goriva putem digitalne aplikacije.\nMeđutim, kada govorimo o NIS-u nikada ne mislimo samo na poslovne rezultate, jer naše uspehe ulažemo u opštu dobrobit. Naša solidarnost sa zajednicom možda nikada ranije nije bila od takvog značaja kao u 2020. godini zbog svih teškoća koje nam je epidemija donela. Zato smo realizovali brojne donacije i akcije podrške zdravstvenim ustanovama, a u digitalizaciju nastavnog procesa i bezbednost u školama širom Srbije uložili gotovo milion evra. U podršku zajednici uključile su se i naše kolege, članovi Kluba volontera NIS-a, koji ni u najtežim trenucima nisu odustali od pomoći svojim sugrađanima, pre svega onima najugroženijima.\nI na kraju, želim da istaknem da je stabilnost NIS-a očuvana zajedničkim naporima i zahvaljujući odličnoj saradnji najvećih akcionara, „Gasprom njefta“ i predstavnika Republike Srbije. Zauzvrat, NIS je uprkos volatilnom tržištu ostao pouzdan izvor prihoda za svoje akcionare i na ime dividende za 2019. godinu isplatio 4,4 milijarde dinara. Međusobno razumevanje i jasno postavljanje prioriteta omogućilo nam je da u 2021. godinu uđemo spremni na izazove koji nas očekuju. Takođe, u toku su ključni projekti koji će nam omogućiti dalji rast u budućnosti, pre svega izgradnja Termoelektrane-toplane u Pančevu koju realizujemo u saradnji sa „Gasprom energoholdingom“. I u 2021. godini planiramo obiman investicioni program vredan više od 20 milijardi dinara. Ulagaćemo u sve osnovne pravce poslovanja, istraživanje i proizvodnju, preradu i modernizaciju naše maloprodajne mreže. Fokus će biti na najisplativijim projektima u Srbiji i regionu, a naša vizija je jasna – NIS će ostati stabilna kompanija, veliki investitor i uplatilac u budžet, stabilan izvor prihoda za akcionare i zaposlene, kao i pouzdan partner zajednici u kojoj posluje. Siguran sam da će na tom putu biti još mnogo izazova, ali smo pokazali da posedujemo dovoljno znanja i energije da te prepreke uspešno prevaziđemo.\n20.01.2021 2454 pregleda


Samo će most Zemun-Borča biti gotov u roku › Made-in-Germany.rs\nSvi projekti na izgradnji putne infrastrukture u Srbiji kasne, osim gradnje mosta Zemun-Borča, izjavila je Zorana Mihajlović, ministarka građevinarstva, saobraćaja i infrastrukture Srbije, prenosi agencija „Tanjug“.\nOna je kazala i da je ministarstvo imenovalo ljude koji će biti zaduženi za identifikaciju problema i koji će odrediti šta realno može da se ubrza.\n– Gotovo da ne postoji projekat u Srbiji koji ne beleži kašnjenje. Negde je to delom opravdano ali u većini slučajeva nije – izjavila je Mihajlovićeva u Skupštini i objasnila da su „Koridori Srbije“ do sada iskoristili oko 300 miliona eura kredita od ukupno 1,2 milijarde koje im stoje na raspolaganju, a da „Putevi Srbije“ nisu iskoristili 30 miliona eura.\nGovoreći o šteti od poplava na putevima, ministarka je navela da je ona procenjena na oko 60 miliona eura, od čega je šteta naneta državnim putevima 40 miliona, a lokalnim 20 miliona eura. Kako je istakla, dogovoreno je da do 1. oktobra ove godine sva ova oštećenja budu sanirana, a putevi popravljeni.\nMađarski „Viz Er“ stiže na niški aerodrom\nOd MiG na 23/06/2014 / Građevinarstvo, Investicije / Ostavite komentar


SOK OD ARONIJE OSVAJA TRŽIŠTE: Kolektivni žig kao potvrda kvaliteta inovativnim proizvodima kompanije "Hof" | Novosti.RS\nVlasnik kompanije "Hof" Milutin Pantić, čiji je matični sok od aronije poneo žig "Čuvarkuća", ističe da je prvi kriterijum za žig kvalitet proizvoda, a zatim domaće poreklo.\n- Svi naši proizvodi su rezultat potpuno domaće proizvodnje, prerade, uzgoja, rada uključujući i dizajn - objasnio je Pantić. - Cela ideja i realizacija nastali su u Srbiji, od voća do vizuelnog identiteta našeg brenda, sve je stvoreno ovde. Žig "Čuvarkuća" velika je podrška malim proizvođačima u Srbiji, još je važniji kontinuitet akcije "Stvarano u Srbije".\nKompanija "Hof" nastala je iz interesovanja nekoliko prijatelja koji su počeli da se bave aronijom kao voćem izuzetnih svojstava, koje je blagotvorno za zdravlje, ali koje nije dovoljno iskorišćeno i prisutno na našem tržištu, objašnjava Pantić i dodaje da je to odredilo poslovnu strategiju usmerenu na stvaranje proizvoda koji čuvaju sve kvalitete aronije, a da su pri tome zanimljivi za tržište.\n- Preradili smo aroniju tako da ona nije izgubila ništa od svojih karakteristika, ali je ukus postao dopadljiv - kaže Pantić. - Tako su nastali namazi, nadevi i matični sok od aronije, sa niskim procentom šećera, kojim smo konkurisali za žig "Čuvarkuća", jer smatramo da će to doprineti dodatnoj prepoznatljivosti naših proizvoda kod kupaca, a samim tim i većoj prodaji.\nU kompaniji "Hof" veruju u kvalitet svojih proizvoda i ističu da su u planu dodatna ulaganja, kako bi se proširili kapaciteti proizvodnje i pokrenuo izvoz na inostrana tržišta. Zasad, njihovi proizvodi se mogu pronaći u poznatim trgovinskim lancima na našem tržištu, a neretko se mogu probati i u prestižnim restoranima koji ih koriste u pripremi dezerta ali i drugih jela sa fuzijom ukusa.\nKako ističu, velike napore ulažu u edukaciju i stvaranje poverenja kod potrošača jer na tržištu Srbije tek treba da se razvije svest o značaju i korisnim svojstvima proizvoda od aronije.\n- Kako bi ovaj nov i kvalitetan proizvod bio prezentovan i prihvaćen na našem tržištu, ulažemo napore u edukaciju potrošača, a smatramo da će upravo žig "Čuvarkuća" doprineti stvaranju većeg poverenja u kvalitet naših proizvoda - rekao je Pantić. - U ovoj fazi konkurisali smo za "Čuvarkuću" samo matičnim sokom od aronije, koji ima drugačije karakteristike od ostalih sokova na tržištu.\nPrema njegovim rečima, očekuje da će, posle dobijanja žiga, kvalitet ovog proizvoda prepoznati i krajnji potrošači. Ističe da će u narednom periodu kompanija "Hof" konkurisati i sa ostalim proizvodima iz asortimana. U novonastalim okolnostima, zbog pandemije kovida 19 i smanjenog poslovanja kroz HORECA kanale, preusmerili su se i na onlajn prodaju kako bi bili direktno dostupni kupcima.\nKVALITETNA SARADNJA SA PKS\nSARADNJA sa Privrednom komorom Srbije je veoma kvalitetna i dugoročna.\n- Učestvovali smo na brojim domaćim sajmovima u organizaciji PKS, kao i u međunarodnim projektima - istakao je Pantić. - U novonastalim uslovima poslovanja od velikog značaja je da svi učesnici u projektu "Stvarano u Srbiji" ostanu aktivni i dosledni postavljenim ciljevima. PKS treba da nastavi sa ovom inicijativom i da u kontinuitetu afirmiše naše kompanije koje svojim trudom i ulaganjima stvaraju visokokvalitetne proizvode.\naronija preduzetnici Žig kvaliteta "Čuvarkuća"


U LESKOVAČKOJ NARODNOJ BIBLIOTECI DANAS JE POČEO TREĆI FESTIVAL DEČJEG STVARALAŠTVA - TV 4S\nFestival dečjeg stvaralaštva ima tri segmenta i to: radioničarski, druženje sa piscima i konkursni deo, kazala je direktorka Narodne biblioteke Vesna Ilić.\nKonkursni deo se realizuje preko portala ove ustanove, a kako je kazala Ilićeva odziv je veliki.\nFestival je započeo radionicom koja je organizovana danas sa Školom za osnovno i srednje obrazovanje “11 oktobar”, dok će sutra radionicu održati vrtić “Vil” iz Leskovca, a radionice će se održavati do kraja nedelje.\nVesna Ilić je naglasila da je saradnja sa ustanovama obrazovanja izuzetno dobra, a to dokazuje interesovanje ne samo učenika već i nastavnog osoblja za ovu manifestaciju. Ona je dodala da će se druženje sa piscima realizovati tokom oktobra meseca i da će zavisiti od epidemiološke situacije, tako da ukoliko ne bude bilo neposredno odvijaće se on line putem.\nBoba Stamenković, nastavnik praktične nastave u školi “11 oktobar” u Leskovcu istakla je da je festival dobra prilika da se pokaže i prikaže kreativnost dece, a naročito one koja imaju posebne potrebe.\nPokrovitelji ove manifestacije su Ministarstvao kulture i informisanja Republike Srbije i grad Leskovac.\nFestival dečjeg stvaralaštvaNARODNA BIBLIOTEKA


Radionica o ljudskim pravima LGBT osoba, Tuzla, 28.-30.09.2012. – Sarajevski Otvoreni Centar\nRadionica o ljudskim pravima LGBT osoba, Tuzla, 28.-30.09.2012.\nSarajevski otvoreni centar vas poziva na prvu radionicu o ljudskim pravima LGBT osoba u BiH\nTuzla, Kuća plamena mira, Šetalište Slana banja b.b., 28.-30. septembar 2012.\nRadionica je namijenjena LGBT (lezbejkama, gej, biseksualnim i transrodnim) osobama i svim zainteresovanim u Tuzli i okolini.\nCilj ove radionice je razumijevanje osnovnih pojmova vezanih za seksualnu orijentaciju i rodni identitet, LGBT kroz historiju i odnos religije i LGBT, coming out, te ljudska prava LGBT osoba u BiH, diskriminaciju i nasilje na osnovu seksualne orijentacije i rodnog identiteta.\nRadionica će biti održana u organizaciji Sarajevskog otvorenog centra i prva je u nizu od 10 radionica koje ćemo raditi u 5 gradova u BiH: Sarajevo, Tuzla, Mostar, Banja Luka i Zenica u periodu od septembra 2012. godine do juna 2013. godine. Pored teorijskog dijela pruženog od trenera_ica, radionica zahtjeva interaktivnost učesnika_ca kroz različite vježbe i igrice.\nPrijave i pitanja vezana za radionicu šaljite na mail [email protected] do 25. septembra 2012. godine.\n*Radionicu tokom večeri prati filmski program iz ciklusa Sex, Pop & Politics, a gošća Tanja Kalinić iz Beograda (Srbija), lezbejska aktivistkinja će prisustovati diskusiji nakon projekcije filmova u petak, 28. septembra.


TRAŽI SE ŽIV ILI BAR POLUMRTAV: WHO CIJENI DA JE POSLJEDNJA ŠANSA DA SE OTKRIJE PORIJEKLO VIRUSA KORONA | RTVUSK.ba\nAutor: VOA, The Guardian, BBC,\n-\tSvjetska zdravstvena organizacija (WHO) formirala je novi tim naučnika koji će se ponovo baviti istragom o porijeklu korona virusa. Jedan od viših zvaničnika ove organizacije rekao da formiranje nove grupe za istragu može biti posljednja šansa da se otkrije porijeklo korona virusa...\nLONDON, 15. oktobra - Grupu čini 26 eksperata koji će napraviti novi globalni okvir za studije o porijeklu virusa korona koji izaziva bolest COVID-19.\nMichael Ryan, direktor WHO za hitne situacije rekao je da bi to mogla biti “posljednja šansa da se shvati porijeklo virusa” na akademski način.\nRanije u srijedu, 13. oktobra Čen Hu, kineski ambasador u Ujedinjenim nacijama (UN) u Ženevi rekao je udruženju dopisnika UN-a da rad Saga ne treba "politizovati".\nNova WHO grupa sa 26 članova uključila je stručnjake iz više od 700 naučnih disciplina. Projektni zadatak grupe navodi da se WHO-u mora dati nezavisna ocjena svih dostupnih naučnih i tehničkih nalaza iz globalnih studija o porijeklu COVID-19.


Pojačane kontrole zahtjeva za povrat PDV-a - Biznis Info\nYou are at:Home»Finansije»Pojačane kontrole zahtjeva za povrat PDV-a\nPojačane kontrole zahtjeva za povrat PDV-a\nBy BiznisInfo on\t 07/12/2019 Finansije\nInspektori Uprave za indirektno oporezivanje /UIO/ BiH pojačali su kontrole zahtjeva za povrat PDV-a i zahtjeva za poreski kredit, koji su u PDV prijavama iskazivali poreski obveznici u toku ove godine, a posebna pažnja se posvećuje popisu zaliha kod poreskih obveznika, saopšteno je iz UIO.\nKontrolne aktivnosti provode se na području banjalučkog regionalnog centra UIO, a zvanično su počele 12. decembra.\nPoreski obveznici, koji se nalaze u sistemu PDV-a, a pripadaju regionalnam centru Banjaluka, tokom devet mjeseci ove godine godine povećali su zahtjeve za povrat PDV-a i zahtjeve za poreski kredit u iznosu nešto većem od 31 milion KM u odnosu na isti period 2018. godine.\nIz UIO ističu da je to bio razlog da njihovi inspektori krenu u pojačane kontrole kod poreskih obveznika radi provjere zakonitosti i ispravnosti povećanja zahtijevanog povrata PDV-a i poreskog kredita.\nDo sada je uočeno da su pojedini poreski obveznici iskazivali zalihe u većim iznosima od stvarnog stanja, te je zato u kontrolama posebno naglašena obaveza popisa zaliha, navode iz UIO BiH.\nPo okončanju pojačanih kontrolinih aktivnosti u banjalučkom regionalnom centru UIO, inspektori će kontrolu pojačati i u ostala tri regionalna centra.\nUIO će po okončanju kontrolnih aktivnosti zvanično predstaviti rezultate pojačanih kontrola.\nFormiran je tim od ukupno 68 ovlaštenih službenih lica koji imaju zadatak da izvrše više od 200 potpunih i informativnih kontrola.\nTim je formiran tako da je, osim inspektora koji već rade u regionalnom centru Banjaluka, inspektorski sastav pojačan na način da je iz ostalih regionalnih centara privremeno raspoređen određeni broj inspektora.\nProsječna plata u Srbiji prvi put prešla 510 eura\nPrihodi od indirektnih poreza manji za 32,6 posto\nFBiH će se zadužiti kod EBRD-a da pomogne firmama


Fudbalska "A" reprezentacija Crne Gore sjutra igra prijateljsku utakmicu sa Slovenijom\nRezultat važan - za septembar!\n- Protiv Slovenije ćemo probati da sa grupom igrača koje imam na raspolaganju napravimo nešto što bi uticalo na ambijent i atmosferu za septembarski start Lige nacija. Istina je da ćemo u septembru biti jači kada budemo kompletni, ali će se na atmosferu osjetiti ako rezultat bude prisutan. Nema selektora koji ne želi rezultat, želim ga i ja protiv Slovenije - istakao je na današnjoj press konferenciji Ljubiša Tumbaković, selektor fudbalske "A" reprezentacije Crne Gore, koja sjutra - na "Gradskom stadionu" od 20,15 - igra prijateljsku utakmicu sa Slovenijom.\nU redovima ,,hrabrih sokola“ zbog povreda neće biti 11 igrača, ali će i Slovenija biti oslabljena.\n- I ekipa Slovenije će biti oslabljena neigranjem nekoliko igrača. Oni će pokušati da dodatno naprave kompenzaciju u kvalitetu preko angažovanja. Očekujem da budemo ravnopravni i uz ambijent i atmosferu napravimo dobar rezultat. U junu prošle godine pobijedili smo Jermeniju, čuo sam da je to prva pobjeda u tom terminu. Volio bih da sjutra pobijedimo nekog u junu i u prijateljskom meču - ukazao je selektor "crvenih".\n- Želimo da pobijedimo pred našim navijačima. Nekoliko nama bitnih igrača propstiće meč, ali tu je nova grupa igrača koja će probati da se nametne selektoru i pokaže mu da može da računa na njih. Tu su i igrači koji su od ranije u reprezentacijii i na njima je obaveza i zadatak da pokažu zašto imaju takav status - dobrom rezultatu se nada i ofanzivni vezista Marko Janković.\n- Ubijeđen sam da, kada igramo za reprezentaciju, motiva ne fali. Samo igranje je veliki podstrek za sve nas i obaveza. Siguran sam da ćemo dati svoj makimum, poručio je fudbaler "Partizana".


Arhiva Heroj | Moj Kotor Varoš\nDokumentarni film “Zavičaj” u čijem snimanju su učestvovali i članovi Udruženja mladih “Heroj” iz Kotor Varoša premijerno je prikazan u Sarajevu, a cilj dokumentarca je upoznavanje mladih sa životom i prilikama u opštinama u BiH. […]\nBiljana Petrović, Dragana Arsenić, Milan Đurić, Simo Borić, Božidar Božić i Stefan Pejaković prvi su kotorvaroški mladi heroji, a taj status dobili su na večerašnjoj Konvenciji mladih koja je po prvi put održana u Kotor […]\nKotor Varoš će dobiti prvih šest heroja, a njihova imena biće poznata 12. aprila kada će biti održana prva Konvencija mladih. Manifestaciju, čiji je glavni cilj da bude data podrška uspješnim mladim ljudima, osmislilo je […]\nDokumentarni film „re:Generacija” nastavlja turneju po BiH, a jedna od stanica 26. januara biće i Kotor Varoš gdje će osim filmske projekcije biti održana i zanimljiva debata o temi prošlosti i budućnosti mladih u BiH. […]\nUdruženje mladih „Heroj“ iz Kotor Varoša preusmjerilo je dio novca prikupljenog u sklopu projekta “Paket ljubavi” i obezbijedilo paket pomoći za porodicu Petrović u Kruševu Brdu koja živi u teškim uslovima nedostojnim čovjeku. – Potresla […]\nUdruženje mladih “Heroj” Kotor Varoš pozvalo je Kotorvarošane da im se pridruže na prvom proširenom sastanku koji će biti održan sutra u 19:30 časova. Okupljanje je planirano ispred kino-sale, a sastanak će biti održan u […]


Javne informacije nedovoljno su dostupne građanima – Analiziraj.ba\nJavne informacije nedovoljno su dostupne građanima\nIstraživanja pokazuju da je stepen transparentnosti i dalje nezadovoljavajući, a samim tim i pravne sigurnosti u postupku dobijanja javnih informacija iako su zakoni doneseni prije 18 godina\nJavna preduzeća nisu dovoljno transparentna kad se od njih zatraže informacije od javnog značaja, zaključio je Transparency International na osnovu istraživanja provedenog u junu ove godine o dostupnosti informacija u 159 javnih preduzeća u Bosni i Hercegovini.\nOd tog broja su 66 preduzeća federalnog nivoa, 87 iz Republike Srpske, tri državnog nivoa i tri Brčko distrikta BiH. Više od pola anketiranih nije ispoštovalo procedure.\nJedan od najčešćih uzroka nedovoljne transparentnosti je pogrešno tumačenje procedura i Zakona o slobodi pristupa informacijama u BiH, zaključio je Transparency International.\nKao najčešće razloge za nedostavljanje traženih informacija, javni organi su navodili obimnost dokumentacije ili nemogućnost da ih dostave u zakonskom roku. Neki su odgovarali u formi obavještenja a ne traženih informacija, kopija odluka i sl.\nTransparency International je danas predstavio rezultate ovog istraživanja na konferenciji o temi “Pristup informacijama od javnog značaja između prakse i zakona” održanoj povodom 28. septembra, Međunarodnog dana slobode pristupa informacijama.\nIstraživač u Transparency Internacionalu Damjan Ožegović novinarima je izjavio da ta organizacija svake godine, povodom ovog datuma, uličnim akcijama nastoji ojačati svijest građana da imaju pravo na informacije od javnog značaja.\nPošto odgovorni ne poštuju dovoljno zakonsku legislativu, potrebno je pojačati kaznene odredbe za prekršioce, zaključuje on.\nNovinarka Centra za istraživačko novinarstvo Merima Hrnjica ističe da je 15 dana, koliko je prema sadašnjem zakonu propisano, najduži dozvoljeni period za čekanje na dostavu traženih informacija. Jasno je, napominje Hrnjica, da ih odgovorni mogu dostavljati i prije, ali su se „uhvatili“ striktno za 15 dana kao za jedinu mogućnost.\nViša stručna saradnica u Uredu koordinatora za reformu javne uprave u Bosni i Hercegovini Vedrana Faladžić navodi da jedno istraživanje regionalnog nivoa svrstava BiH među zemlje s najnižim stepenom transparentnosti kad je riječ o slobodi pristupa javnim informacijama.\nUred koordinatora posebno protežira transparentnost informacija od javnog značaja te je Vijeće ministara BiH obavezalo sve institucije u svojoj nadležnosti da provode standarde proaktivne transparentnosti.\nNe treba naglašavati, dodala je Faladžić, koliko je značajno da javne informacije budu dostupne građanima, na šta apsolutno imaju pravo.\nTransparency International, pozivajući se na svoje istraživanje iz juna ove godine, također zaključuje da građani i ostali subjekti treba potpuno da budu upoznati s radom javnih organa, osposobljeni i ohrabreni za aktivno učešće u donošenju odluka, što je važan aspekt razvoja demokratije.\nOpsežna istraživanja koja je Transparency International provodio i prije ukazuju na to da su javni organi generalno upoznati sa zakonodavstvom o slobodi pristupa informacijama, ali jedan od suštinskih problema je neozbiljan pristup u primjeni.\nPrekoračenje zakonskih rokova, nedostavljanje traženih informacija u zakonom propisanoj formi, dostavljanje nepotpunih odgovora i slično samo su neke od pojava, dok je primjetna i proizvoljna primjena zakona, što dovodi do otežanog pristupa informacijama ili uskraćivanja iako je riječ o javnim informacijama.\nCilj Zakona o slobodi pristupa informacijama u BiH je ustanoviti da su informacije pod kontrolom javnog organa javno dobro od vrijednosti i da javni pristup promovira veću transparentnost i odgovornost tih javnih organa, da svaka fizička osoba ili pravni subjekt imaju pravo pristupa u najvećoj mogućoj mjeri u skladu s javnim interesom te da javni organi imaju odgovarajuću obavezu da objave informacije.\nMeđutim, istraživanja pokazuju da je stepen transparentnosti i dalje nezadovoljavajući a samim tim i pravne sigurnosti u postupku dobijanja javnih informacija iako su zakoni doneseni prije 18 godina.\nTokom istraživanja koje je u junu ove godine proveo Transparency International, od 159 javnih preduzeća BiH tražene su informacije o sastavu upravljačkih tijela – uprava, nadzornih i upravnih odbora te o iznosima njihovih naknada.\nTraženi su i podaci o broju zaposlenih po bilo kom osnovu, finansijski izvještaji s pripadajućim aneksima za 2018., 2017. i 2016. godinu te izvještaji eksterne revizije za isti period.\nTagovi: Javne informacijetransparency internationaltransparentnost


KCCG nabavio "ajfone" pa ih dijelili kao poklone - Vijesti.me\nČIRGIĆU POKLONJEN TELEFON BEZ POSEBNOG POVODA\nKCCG nabavio "ajfone" pa ih dijelili kao poklone\nPrema nezvaničnim informacijama “Vijesti”, radi se o preko 30 aparata, od čega je 20-ak skupocjenih - “ajfon 8”, “samsung S8”, dok je 10-ak srednje klase. Aparati “high performance class”, odnosno posljednje serije “ajfona” i “samsunga”, u specijalizovanim radnjama koštaju između 800 i 1.000 eura, dok je cijena telefona srednje klase do 350 eura Edit\nMiloš Rudović, Tina Popović 15. mart 2018, 20:43 ažurirano 31. januar 2019, 17:05\nKlinički centar Crne Gore krajem prošle godine obnovio je ugovor sa Telenorom i preko njega pod povlašćenim uslovima uzeo 30-ak vrijednih mobilnih telefona, od kojih su neki završili kao pokloni javnim funkcionerima. Tako je “ajfon 8”, koji na tržištu vrijedi oko 850 eura, poklonjen “bez posebnog povoda” direktoru Fonda za zdravstveno osiguranje (FZO) Seadu Čirgiću.\n“Ne postoji poseban povod za ovaj poklon osim dobre saradnje i odnosa između Kliničkog centra i Fonda za zdravstveno osiguranje,” rečeno je “Vijestima” iz ustanove na čijem je čelu Zorica Kovačević.\nIz Kliničkog centra su odgovorili da 2017. nijesu potrošili ne cent za telefone jer nabavka nije planirana. Tenderom, kojim je obnovljen ugovor sa Telenorom preko paketa koji se plaćaju za međusobnu komunikaciju zaposlenih, mogu da se otplaćuju i telefoni koji se tako dobijaju pod povlašćenim uslovima. Vrijednost javne nabavke je, navedeno je na sajtu Uprave za javne nabavke, 18.771 euro.\nPrema nezvaničnim informacijama “Vijesti”, radi se o preko 30 aparata, od čega je 20-ak skupocjenih - “ajfon 8”, “samsung S8”, dok je 10-ak srednje klase. Aparati “high performance class”, odnosno posljednje serije “ajfona” i “samsunga”, u specijalizovanim radnjama koštaju između 800 i 1.000 eura, dok je cijena telefona srednje klase do 350 eura.\nKada je u pitanju “ajfon 8”, poklonjen direktoru Fonda zdravstva, iz KC-a su odgovorili da ih nije koštao jer je “dobijen od Telenora na osnovu sprovedenog postupka javne nabavke usluge mobilne telefonije, kada je zaključen okvirni sporazum na dvije godine”.\nTvrde da je Čirgić jedini funkcioner kojem je poklonjen telefon, iako ne navode koliko ih je nakon obnavljanja ugovora stiglo u KC.\nUz ovakve telefone, stigle su i VIP sim kartice - jedna sa neograničenim pozivima u državi, SMS porukama i internetom, te besplatnim dolaznim pozivima u inostranstvu. Ostalih 35 kartica su sa neograničenim pozivima u Crnoj Gori, SMS porukama i do 10 GB interneta. Nije poznato kome su ove kartice u KC dodijeljene.\nIz Telenora su “Vijestima” odgovorili da ta kompanija nije poklonila KC-u telefone.\nObjašnjavaju i da je KC poslovni korisnik Telenora, “na osnovu ugovora zaključenog poslije zakonski sprovedenog procesa nabavke”.\nMobilni operateri fizičkim i pravnim licima koji sa njima potpišu dvogodišnji ugovor omogućavaju kupovinu telefona pod povlašćenim uslovima.\nPrema ugovoru za nabavku usluga mobilne telefonije, koji je dostupan na sajtu Uprave za javne nabavke, Telenor je ponudio najbolje uslove za 2.431 zaposlenog u KC-u.\nU ugovoru se vidi da uključuje nabavku, odnosno aktiviranje 36 VIP kartica.\nTelenor se ugovorom, između ostalog, obavezao i da će “u roku od 20 dana od dana potpisivanja ovog ugovora izvršiti implementaciju i aktiviranje mobilnih telefona, nakon čega je usluga kontinuirana za period od godinu dana po osnovu zaključenog prvog godišnjeg ugovora”.\nUgovor još predviđa, kako piše, da će se “u ime obje ugovorne strane odrediti ovlašćena lica koja će jedina biti uključena i odgovorna za aktiviranje mobilnih telefona i svu dalju komunikaciju u postupku realizacije obaveza po tom ugovoru”.\nČirgić prijavio poklon, ne bi prihvatio da nije donacija\nFZO je prijavio Agenciji za sprečavanje korupcije da je 30. novembra prošle godine Čirgić od Zorice Kovačević dobio “ajfon 8”, čija je trenutno tržišna vrijednost oko 850 eura.\nPoklon je u registru ASK kategorisan kao prikladan, iako Zakon o sprečavanju korupcije za tu vrstu dara predviđa vrijednost ne veću od 50 eura.\nASK nikad nije odgovorio “Vijestima” na pitanja.\nFZO preusmjerava novac iz budžeta za zarade zaposlenih u KC-u, a povremeno i raspisuje tendere za dio medicinske opreme.\n“Prije nego što je dodijeljen telefon, moje interesovanje je bilo da li je telefon kupljen od strane KC-a, u kom slučaju poklon ne bih prihvatio. Telefon koji sam prijavio ASK-u je poklon Telenora KC-a, što znači da je nabavna vrijednost za KC 0,00 eura i iz tih razloga shodno Zakonu to se klasifikuje kao prigodan poklon. Dobijeni telefon lično koristim. Takođe, telefon se tretira kao državno vlasništvo,” kazao je Čirgić za “Vijesti”.\nČirgić je dodao i da mu je telefon uručen lično, bez primopredajnog zapisnika.\nTelenor je saopštio da nije donirao telefone KCCG.


Fabrici: Borba protiv korupcije ključna za dobrobit građana i privredu Srbije, ali i za pristupanje EU | Insajder\nFabrici: Borba protiv korupcije ključna za dobrobit građana i privredu Srbije, ali i za pristupanje EU\nŠef Delegacije Evropske unije u Srbiji Sem Fabrici izjavio je danas da je borba protiv korupcije "ključna" za dobrobit građana Srbije i njenu privredu, ali i za pristupanje Srbije EU, koja će nastaviti da je podržava da sprovodi opsežan i efikasan sistem borbe protiv korupcije.\n"Problem kopurcije je globalan i nijedna zemlja na svetu nije imuna na ovaj fenomen, ali svaka zemlja ima obavezu prema svojim građanima da se bori protiv nje", rekao je Fabrici, na međunarodnoj onlajn konferenciji povodom 8. decembra, Međunarodnog dana borbe protiv korupcije.\nOn je napomeo da je cena korupcije za ekonomiju zemalja ogromna, jer podriva održivost finansija, zemlja postaje manje privlačna za investicije i slabi socijalnu koheziju, a posebno je važno uvećati napore u borbi protiv nje u vreme epidemije korone.\n"Prevencija je ključna, u medicini obično kažemo - bolje sprečiti nego lečiti, što važi i za korupciju. Da bi bila efikasna prevencija mora da se bavi uzrocima, da nađe koren korupcije, a ne samo simptome. Potrebno je nagraditi pravilno ponašanje i sankcionisati zlouptrebe", rekao je Fabrici.\nMinistarka pravde Maja Popović navela je da je usvajanjem Zakona o sprečavanju korupcije, čija je primena počela 1. septembra ove godine, uspostavljen normativni okvir u oblasti prevencije korupcije, usklađen sa međunarodnim standardima u toj oblasti, pre svega sa preporukama Grupe država pri Savetu Evropu za borbu protiv korupcije (GREКO).\n"Novim zakonskim rešenjima značajno je proširena nadležnost i ojačana nezavisnost Agencije za sprečavanje korupcije", rekla je Popović.\nPredsednik Skupštine Srbije Ivica Dačić je naglasio da su institucije Srbije kao jedan od prioriteta u svom radu postavile i "nultu toleranciju na korupciju".\n"Uspešna borba protiv korupcije ne samo da je jedan od najvažnijih kriterijuma za naše dalje pristupanje EU, već je pre svega naše iskreno opredeljenje da ovu anomaliju trajno iskorenimo iz našeg društva", rekao je Dačić.


Ferari odbacio navode da napušta Formulu 1\nOstalo Autor:Beta 23. Apr. 202022:00\nepa08255296 Monaco's Charles Leclerc of Ferrari team in action during the Formula One pre-season testings at Barcelona-Cataluna Circuit, in Montmelo, outside Barcelona, Spain, 28 February 2020. EPA-EFE/ALEJANDRO GARCIA\nList “Gardijan” je u naslovu teksta nagovestio da je Ferari spreman da se povuče, ali je zatim taj naslov intervjua sa direktorom ekipe Matijom Binotom zamenjen. Međutim, Ferari je saopštio da Binoto nije pomenuo da će ekipa napustiti Formulu 1.\n“Naprotiv, rekao je da ne bismo želeli da budemo u poziciji da moramo da razmotrimo dalje mogućnosti, osim nastavka trkanja u Formuli 1, za razvijanje našeg trkačkog DNK”, navedeno je iz Ferarija, a preneo je “Skaj”.\nBinoto je za “Gardijan” rekao da drastično smanjenje budžeta, koje su tražile pojedine ekipe koje se suočavaju sa teškoćama tokom pandemije koronavirusa, dovodi u opasnost stotine radnih mesta u fabrici u Maranelu.\nEkipe su se prošlog juna dogovorile da budžet za 2021. godinu bude 175 miliona dolara, ali su prošle nedelje na sastanku sa čelnicima Formule 1 o ograničenju potrošnje neke od njih tražile maksimum od 145 miliona, a za 2022. godinu od 130 miliona, ali dogovor nije postignut.\n“Nivo od 145 miliona dolara je već nov i zahtevan u poređenju sa onim što je izneto prošlog juna. To se ne može postići bez daljih značajnijih žrtava, posebno u pogledu naših ljudskih resursa”, naveo je Binoto.\nNova sezona u Formuli 1 trebalo je da počne 15. marta u Australiji, ali još nije zbog pandemije koronavirusa. Za sada je odloženo ili otkazano devet trka, a čelni ljudi Formule 1 nadaju se da bi takmičenje moglo da počne tokom leta. Postoji mogućnost da se sezona produži na januar 2021.